Terra Amata: Ο ΜΑΡΙΝΟΠΟΥΛΟΣ ΤΗΣ ΓΕΙΤΟΝΙΑΣ ΣΑΣ\nΟ ΜΑΡΙΝΟΠΟΥΛΟΣ ΤΗΣ ΓΕΙΤΟΝΙΑΣ ΣΑΣ\nΚι εκεί που κάναμε τις βουτιές μας (βλέπε προηγούμενες αναρτήσεις), την προσοχή μας τράβηξε αυτό το απίστευτο όχημα που περνούσε.και φώναζε με το μεγάφωνο : "Ηρθε ο Μαρινόπουλος της γειτονιάς σας" και συνεχίζε απαριθμώντας με απίστευτη ταχύτητα την πραμάτεια του που περιελάμβανε δεκάδες , απίστευτα πράγματα. Τι ρόμπες, κομπινεζόν, παντόφλες, τραπέζια , καρέκλες, καλάμια ψαρέματος, παιχνίδια, παπούτσια, εσώρουχα, πιάτα, κατσαρόλες κ.ά. Μόλις αντίκρισα το όχημα τρελάθηκα! `Ενα πραγματικά κινούμενο σούπερ μάρκετ. Μπορούσες να βρεις ό,τι ήθελες! `Ηταν απίστευτο πώς είχε κατορθώσει να τα χώσει όλα αυτά σ'ένα τόσο μικρό χώρο και το πώς έβρισκε αμέσως ό,τι ήθελε! Μια εικόνα από το παρελθόν ! Ο πλανόδιος έμπορος που περνούσε από τις γειτονιές και οι μανάδες μας ψώνιζαν -ιδίως τα λευκά τους είδη- με δόσεις.\nΑναρτήθηκε από IZA στις 11:58 μ.μ.\nΜπράβο πρόοδος !!!\nΚαι ΜΑΡΙΝΟΠΟΥΛΟΣ στον Άγιο ...\nΑρκεί να μην τους πάρει χαμπάρι ο Σαρκοζί !!!\nΚαλό φθινόπωρο εύχομαι ... και\nΚαλή δύναμη ...\n24 Σεπτεμβρίου 2010 - 12:25 π.μ.\nΠραγματικά σκηνή από το παρελθόν Μαρία μου, τουλάχιστον για τις μεγάλες πόλεις του σήμερα. Όμως, στην περιφερειακή ύπαιθρο εξακολουθούν να υπάρχουν. Στη Χαλκιδική συναντούμε παρόμοια κάθε καλοκαίρι. Οι γύφτοι μάλιστα κυκλοφορούν με μεγαλύτερα οχήματα, που στο κάτω μέρος έχουν και το σπιτικό τους, ενώ στην κορυφή κάθεται ένα μικρό γυφτόπουλο και παρακολουθεί γύρω μήπως ξεφύγει του πατέρα οδηγού κάποια κυρά στον διάβα που ενδιαφέρεται και του ξεφύγει. Τότε χτυπάει μ'ένα ξύλο το ταβάνι της θέσης του οδηγού. Πάντως η φωτογραφία αυτή που τράβηξες είναι το κάτι άλλο. Πολύ ωραία. Καλό βράδυ-φιλιά σε όλους σας.\n24 Σεπτεμβρίου 2010 - 12:26 π.μ.\nΚαλημέρα Μάρια και Δημήτρη,\nΑπίστευτη εικόνα βγαλμένη από τα παιδικά μας χρόνια.Αν και μαρεσει όμως πολύ δεν θα θελα να την βλέπω συχνά.Στο μυαλό μου ειναι συνδεμένη και με την φτώχια την ανέχεια και το βερεσε...αν και φοβάμαι πως όλα αυτα κανουν κυκλους και ξανάρχονται.\n24 Σεπτεμβρίου 2010 - 10:13 π.μ.\nΤον συνάντησα κι εγώ, αλλά δεν ήμουν εξοπλισμένος :)\n24 Σεπτεμβρίου 2010 - 11:10 π.μ.\nχα χα.. ναι, για μας παρελθόν. Σκέφτομαι όμως αν ζούσαμε σήμερα σε κάποιες γειτονιές του Καϊρου δεν θα μας έκανε τέτοια εντύπωση.\nΥπερθέαμα πάντως!! Καλημέρα IZA :))\nΣιδερή, είδες μεγαλεία ο `Αγιος! `Ασε που έχουμε και "Χατζηκώστα" τώρα. Ξέρεις τη μεγάλη σαμιακή αλυσίδα σούπερ μάρκετ. Ποιος τη χάρη μας!\n24 Σεπτεμβρίου 2010 - 3:19 μ.μ.\nΝτίνο μου είναι φοβερά ευρηματικοί! `Ερχονται κάθε καλοκαίρι στο χωριό μας με διάφορα οχήματα, συν γυναιξί και τέκνοις. Πολλές φορές χαζεύω αυτούς τους μικρούς, ξυπόλητους γαβριάδες που μηχανεύονται χίλια δυο κόλπα για να βγάλουν λεφτά. Απ' την άλλη σε πιάνει μελαγχολία όταν σκέφτεσαι την εκμετάλλευση που γίνεται σ' αυτά τα παιδιά.\nΒΕΝΙΚΟ έχεις απόλυτο δίκιο και έχουμε αρχίσει πάλι τα βερεσέ και τα "γράφτα". Φιλιά στη Βένια και στα κουκλιά σας.\n24 Σεπτεμβρίου 2010 - 3:27 μ.μ.\nΓιώργο, πρέπει να έχεις πάντα μαζί τη μηχανή γιατί δεν ξέρεις πότε θα σου τύχει η καλή φάση. Τι έχω πάθει πολλές φορές. Αυτή βέβαια η φωτογραφία είναι τραβηγμένη από το μπαλκόνι του σπιτιού μου. Φιλιά στη Μαρία.\n24 Σεπτεμβρίου 2010 - 3:30 μ.μ.\nΜΑΧΙΜUS έχεις δίκιο. `Εχω πάει στο Κάιρο κι έχω δει κι εκεί απίθανα οχήματα. Μου αρέσουν πάρα πολύ και τα πολύχρωμα φορτηγά του Νεπάλ, της Ινδίας, του Αφγανιστάν. Να μην πω και για την Αφρική...\n24 Σεπτεμβρίου 2010 - 3:33 μ.μ.\nΙΖΑ,χτες έγραψα,αλλά τελικά το σχόλιο πάει...χάθηκε,δεν ήμουν πολύ σίγουρη.\nΈλα να δεις εδώ τι γίνεται από τους πλανόδιους-ό,τι ώρα θέλεις τους ακούς να διαλαλούν την πραμάτεια τους.\nΑ,από τον παλιό πλανόδιο θυμάμαι τις γυαίκες ν΄αγοράζουν τα προικιά για τις κόρες.\nΑγαπημένη η μουσική!\nΈχω ένα βραβείο για σένα!\n24 Σεπτεμβρίου 2010 - 7:36 μ.μ.\nΔεν έχω πάει σε κανένα από αυτά τα μέρη δυστυχώς και θα το ήθελα πολύ. Είστε τυχερή. Καλό ξημέρωμα :)\n25 Σεπτεμβρίου 2010 - 12:26 π.μ.\nΣτο χωριό περνάνε συχνά και όποτε βρισκόμαστε με την αδελφή μου τους σταματάμε και άλλοτε χαζεύουμε την πραμάτια τους και άλλοτε αγοράζουμε πότε μανταλάκια πότε λεκάνες πότε όμορφα ποτηράκια .... ετσι για να περνάει η ώρα αλλα και για να τους κάνουμε κανά σεφτέ.Μαζεύεται μετά όλη η παρέα και καμαρώνει για τις αγορές της. Η μία παρακινεί την άλλη και να το μεροκάματο που βγήκε για τον πλανόδιο μαρινόπουλο που τις πιο πολλές φορές είναι Ρόμαν.\nΕικόνες απο το χτές μπλεγμένες με το σήμερα που ετσι όπως πάει θα ξαναβρεθούμε στο χτές χωρίς να το καταλάβουμε.\n25 Σεπτεμβρίου 2010 - 5:49 μ.μ.\nαπλα δεν υπαρχει.... πως δεν τα χανει τοσα που ειναι στο δρομο???\n25 Σεπτεμβρίου 2010 - 6:02 μ.μ.\nΑυτοί είναι έμποροι! Με όρεξη, ευρηματικότητα και ποικιλία εμπορεύματος!\nΘυμάμαι στο δικό μου χωριό που πέρναγε κάθε Κυριακή ένας αντίστοιχος έμπορος, ο Τσαμπατσούμπας, έτσι έλεγε το μαγαζί του. Μ'άρεσε να ψωνίζω από εκεί.\nΈχει αγνότητα και νοσταλγία η διαδικασία.\nΘυμήθηκα και τη Βουγιουκλάκη και τον Παπαμιχαήλ στην ταινία που βοήθησαν τον Ρίζο που ήταν τέτοιος έμπορος να πουλήσει την πραμάτια του."Λίγα δίνετε πολλά παίρνετε!"\n25 Σεπτεμβρίου 2010 - 9:59 μ.μ.\nΕλένη μου σ' ευχαριστώ κι από εδώ για το βραβείο που μου χάρισες. Πολλά φιλιά.\n26 Σεπτεμβρίου 2010 - 10:55 μ.μ.\nMAXIMUS πού τέτοια τύχη! Παρεξήγηση, μόνο στο Κάιρο έχω πάει τα υπόλοιπα τα έχω δει σε ντοκυμαντέρ.\n26 Σεπτεμβρίου 2010 - 10:57 μ.μ.\nVASILIKI αυτές οι εικόνες είναι συνδεδεμένες με τις μνήμες μας. Εικόνες μιας Ελλάδας που με το ένα πόδι πατάει στην Ανατολή και με το άλλο στη Δύση.\n26 Σεπτεμβρίου 2010 - 11:01 μ.μ.\nGERAKINA έλα μου ντε.Πώς βρίσκουν τι έχουν, στο λεπτό; Και τι κόλπα σκαρφίζονται για να πουλήσουν!\n26 Σεπτεμβρίου 2010 - 11:03 μ.μ.\nΧα χα! ΧΡΩΜΑΤΙΣΤΗ, θυμήθηκα κι εγώ έναν που πούλαγε ξηρούς καρπούς κι έλεγε "ο Τσακατσούκας" κι έναν που πούλαγε καρπούζια κι έλεγε "ο Σάκης ο Γλύκας".\n26 Σεπτεμβρίου 2010 - 11:09 μ.μ.\nΤί μου θύμησες τώρα.... όταν ήμουνα μικρή πέρναγε πού και πού από τη γειτονιά μας ο πραματευτής, με ένα βαν που είχε μέσα όλα του κόσμου τα καλά!!! Το πόσο χαιρόμουνα όταν ερχότανε δεν περιγράφεται!!! Ας μην μου ψώνιζε τίποτα η μαμά μου, φτάνει που έβλεπα τα πολύχρωμα καλούδια!!\n27 Σεπτεμβρίου 2010 - 3:43 μ.μ.


Ιοντοφόρηση αισθητική - Care.gr\nΕτικέτες: t_eg, Αισθητική, γεύση, δέρμα, Εγκυκλοπαίδεια\nΑισθητική ιοντοφόρηση είναι η εισχώρηση διαμέσου της επιδερμίδας διαφόρων ιόντων ή υδατοδιαλυτών ουσιών, μέσω χρήσης συνεχούς ρεύματος (γαλβανικό), με σκοπό καθαρά αισθητικό.\nΗ αισθητική ιοντοφόρηση χρησιμοποιείται σε κάθε περίπτωση αισθητικής περιποίησης, στην οποία είναι επιθυμητή η εις βάθος εισχώρηση συγκεκριμένων στοιχείων, ανάλογα με το είδος της θεραπείας. Η χρήση καλλυντικών είναι θετική για την διατήρηση μιας καλής όψης του δέρματος, με μόνο μειονέκτημα ότι τα καλλυντικά προϊόντα δρουν μόνο στο επίπεδο της επιδερμίδας. Η έδρα όμως του γηρασμού των ιστών είναι το κυρίως δέρμα, καθώς η ελαστικότητα και πλαστικότητα του δέρματος εξαρτώνται από αυτό, στο οποίο όμως δεν έχουν τη δυνατότητα να εισχωρήσουν τα προϊόντα αυτά με μια απλή επάλειψη. Σε αυτές λοιπόν τις περιπτώσεις που είναι επιθυμητό να βοηθηθεί το δέρμα εις βάθος με την εισχώρηση στοιχείων εφαρμόζεται η αισθητική ιοντοφόρηση (π.χ. ενυδάτωση).\nΗ αισθητική ιοντοφόρηση αντενδείκνυται σε δέρματα μολυσμένα από δερματικό ή όχι νόσημα, σε δέρματα που έχουν αμυχές, σε εξαιρετικά ευαίσθητα δέρματα καθώς και σε περιπτώσεις ευρυαγγείας ή ροδόχρου ακμής.\nΗ μέθοδος διενεργείται σε καθαρό δέρμα, μέσω χρήσης ειδικής συσκευής συνεχούς ρεύματος και εφαρμόζοντας το κατάλληλο κάθε φορά προϊόν (αμπούλα κ.λ.π.).\nΚατά την διενέργεια της αισθητικής ιοντοφόρησης υπάρχει η αίσθηση ελαφρών τσιμπημάτων καθώς και μεταλλική γεύση στο στόμα.


Θα μπορούσαμε να δούμε Darksiders FPS με τον Strife; - Nintendo Next\nΥπάρχει τελικά περίπτωση να δούμε Darksiders πρώτου προσώπου;\nΜιλώντας με τον ιστότοπο Nintendo Everything, τα στελέχη πίσω από την ανάπτυξη του Darksiders Genesis Ryan Stefanelli και Joe Madureira ήταν οι έκαναν μια νύξη για την ιδέα ενός first-person shooter για τη σειρά. Μάλιστα, σύμφωνα με το Madureira, ένας τέτοιος τίτλος με πρωταγωνιστή τον πιστολέρο Strife θα ήταν «αυτονόητος».\nΜέχρι στιγμής, ο Strife είναι ο μοναδικός Καβαλάρης που δεν έχει αποκτήσει το δικό του παιχνίδι. Θα τον δούμε μεν στο Genesis, αλλά θα είναι παρέα με τον αδελφό του, τον War.\nΌπως είπε κι ο Stefanelli: «Για να αποκτήσει ο Strife το δικό του παιχνίδι, θα πρέπει τουλάχιστον να είναι κάποιου είδους first-person shooter». Ο Madureira από την πλευρά του είπε οτι «η σειρά Darksiders πάντα κάνει τολμηρές κινήσεις» και πρόσθεσε τα εξής:\nΠιστεύω πως είναι πιθανό. Γιατί όχι; Αν βγάζει νόημα για το παιχνίδι και τον χαρακτήρα και υπάρχει ζήτηση για κάτι τέτοιο στην αγορά, πιστεύω πως η THQ είναι αρκετά παλαβή για να το επιχειρήσει. Θα πω πως μας στηρίζουν τρελά και θα το δοκίμαζαν αν τους φαινόταν cool. Έτσι ακριβώς γεννήθηκε και το Genesis.\nΓια να πουμε κι εμείς την ταπεινή μας γνώμη, πέρα από first-person shooter θα έβγαζε νόημα και κάτι σε third-person shooter. Το άλλο ερώτημα βέβαια είναι, ακόμη κι αν τελικά δει το φως ένα τέτοιο παιχνίδι, θα έρθει στο Switch;


Πέθανε η Aretha Franklin σε ηλικία 76 ετών\nΓράφτηκε από τον plus radio Κατηγορία news Διαβάστηκε 440 φορές\nΈφυγε από τη ζωή η «Βασίλισσα της Σόουλ» Aretha Franklin σε ηλικία 76 ετών.\nH Aretha Franklin πέθανε στις 9:50 το πρωί της Πέμπτης(τοπική ώρα) στο σπίτι της στο Ντιτρόιτ των ΗΠΑ, έχοντας στο πλευρό της την οικογένειά της και άλλα αγαπημένα της πρόσωπα.\nH θρυλική τραγουδίστρια διεγνώσθη με καρκίνο το 2010 και μόλις πέρσι ανακοίνωσε ότι θα αποσυρθεί. Ανέβηκε για τελευταία φορά στη σκηνή τον Νοέμβριο του 2017 και τραγούδησε για λογαριασμό του ιδρύματος του Έλτον Τζονκατά του AIDS.\nΗ Aretha Franklin, γνωστή για επιτυχίες όπως το Respect και το Think, είχε κερδίσει κατά τη διάρκεια της πολυετούς καριέρας της 18 Grammys ενώ «χρυσοί» είχαν γίνει 25 από τους δίσκους της.\nΤην είδηση του θανάτου της επιβεβαίωσε εκπρόσωπος της τραγουδίστριας, που έδωσε στη δημοσιότητα ανακοίνωση της οικογένειάς της.\n«Χάσαμε τη μητριάρχη και τον βράχο της οικογένειάς μας. Η αγάπη που είχε για τα παιδιά της, τα εγγόνια της, τις ανιψιές, τους ανιψιούς και ξαδέλφια της δεν γνώριζε όρια» τονίζει η ανακοίνωση, όπως μεταδίδει το CNN.\nΚατά τη διάρκεια της καριέρας της, η Φράνκλιν πούλησε περισσότερους από 75 εκατομμύρια δίσκους ενώ το όνομά της «φιγούραρε» τακτικά στις λίστες με τα δημοφιλέστερα τραγούδια στις ΗΠΑ.\nΤο τελευταίο της άλμπουμ ήταν το «A brand New Me», που κυκλοφόρησε τον Νοέμβριο του 2017.\n«Η αμερικανική ιστορία συγκινείται ότι τραγουδά η Αρίθα» είχε πει κάποτε ο Αμερικανός πρόεδρος Μπαράκ Ομπάμα, αφότου την είδε να τραγουδά το «A Natural Woman» το 2015.\nΗ Φράνκλιν γεννήθηκε στις 25 Μαρτίου του 1942 στο Μέμφις του Τενεσί. Όταν ήταν δύο ετών, η οικογένειά της μετακόμισε στο Μπάφαλο της Νέας Υόρκης.\nΣε ηλικία τεσσάρων ετών, η Φράνκλιν και η οικογένειά της μετακόμισαν στο Ντιτρόιτ.\nΗ Aretha Franklin «μάγεψε» το κοινό για πρώτη φορά σε ηλικία 10 ετών, όταν άρχισε να τραγουδά σόλο στην εκκλησία New Bethel όπου λειτουργούσε ο πατέρας της.\nΟ πατέρας της Κλέρενς Λαβόν Φράνκλιν, τα «πύρινα» εκκλησιαστικά κηρύγματα του οποίου είχαν κάνει τον Μάρτιν Λούθερ Κινγκ να επισκεφτεί το Ντιτρόιτ, αντελήφθη γρήγορα το ταλέντο της και ανέλαβε να εκτελέσει χρέη μάνατζερ.\nΗ Αρίθα ταξίδευε με το «γκόσπελ καραβάνι» του πατέρα της ενώ με τη βοήθειά του έβγαλε τον πρώτο της δίσκο το 1956. Τη δεκαετία του ’60 κυκλοφόρησαν οι πρώτες μεγάλες της επιτυχίες, μεταξύ των οποίων το Natural Woman και το I say a Little Prayer.\nKαι παρότι ο «άστρο» της φάνηκε σαν να έχει αρχίσει να ξεθωριάζει στα μέσα της δεκαετίας του ’70, η τραγουδίστρια κατάφερε να εκτοξευτεί και πάλι στα τσαρτς μετά από σειρά έξυπνων συνεργασιών. Μεταξύ άλλων, τραγούδησε ντουέτα με τον Τζορτζ Μπένσον και τον Τζορτζ Μάικλ.\nΗ επιτυχίες συνεχίστηκαν και κατά τη διάρκεια των δεκαετιών του ’80 και του ’90 ενώ το 1994 έλαβε και βραβείο Grammy για την συνολική προσφορά της στη μουσική.\nΤο 2005, η Αρίθα Φράνκλιν βραβεύτηκε με το προεδρικό μετάλλιο ελευθερίας ενώ το 2009 τραγούδησε το «My Country, ‘Tis of Thee» στην πρώτη ορκωμοσία του Μπαράκ Ομπάμα.\nΟι «σταθμοί» της καριέρας της\n- 25η Μαρτίου 1942: η Aretha Franklin γεννιέται στο Μέμφις του Τενεσί.\n- 1956: Κυκλοφορεί το πρώτο της άλμπουμ, «The Gospel Soul of Aretha Franklin»\n- 1967: Βραβεύεται με το πρώτο της Γκράμι για το τραγούδι «Respect\n- 1968: Τραγουδάει το «Precious Lord, Take My Hand» στην κηδεία του Μάρτιν Λούθερ Κινγκ.\n- 1977: Ερμηνεύει το «God Bless America» στην τελετή ορκωμοσίας του Τζίμι Κάρτερ. Θα τραγουδήσει επίσης στις τελετές ορκωμοσίας των προέδρων Μπιλ Κλίντον (1993) και Μπαράκ Ομπάμα (2009).\n- 1987: Γίνεται η πρώτη γυναίκα που εισέρχεται στο «Rock and Roll Hall of fame», το πάνθεον της αμερικανικής ροκ.\n- 1991: Βραβεύεται με το Grammy Legend Award για την επιρροή της στην αμερικανική μουσική βιομηχανία.\n- 2005: Τιμάται με το προεδρικό μετάλλιο της Ελευθερίας, την υψηλότερη τιμητική διάκριση πολιτών στις ΗΠΑ.\n- 2017: Ανακοινώνει τον Φεβρουάριο ότι σκοπεύει να αποσυρθεί μετά την ηχογράφηση του τελευταίου της δίσκου. Τον Νοέμβριο, θα τραγουδήσει στο γκαλά του ιδρύματος Έλτον Τζον για τη μάχη εναντίον του AIDS


Κουφός: «Η Θεσσαλονίκη μου πάει…» - Μπάσκετ - Ελλάδα | sport-fm.gr: ΣΠΟΡ FM 94.6\nΣτα υψηλά ποσοστά έξω από τα 6,75μ. απέδωσε ο Στέργιος Κουφός τη νίκη του Κολοσσού Ρόδου επί του ΠΑΟΚ.\nΤελευταία ενημέρωση 20/04/2019, 19:50\nΣτην καλή… παράδοση που έχει στη Θεσσαλονίκη, καθώς μετά τον Άρη, ο Κολοσσός Ρόδου νίκησε και τον ΠΑΟΚ αναφέρθηκε ο Στέργιος Κουφός, ο οποίος απέδωσε το ροζ φύλλο στα υψηλά ποσοστά στα τρίποντα.\n«Η Θεσσαλονίκη μου πάει και την προηγούμενη φορά κάναμε διπλό στον Άρη. Όταν έχεις αυτά τα στοιχεία που συνθέτουν μια ομάδα όπως εμείς όταν έχεις παιδιά που παλεύουν και έχουν ψυχή. Σίγουρα στον Κολοσσό έχουμε ταλαιπωρηθεί κάναμε και με 7 άτομα προπόνηση και έχουμε φτάσει σε σημείο να έχουμε πέσει.\nΘέλω να σταθώ στον ΠΑΟΚ, θέλω να πω συγχαρητήρια στον Ηλία γιατί μας συνδέει μια φιλία, πίστευα ότι αν ο ΠΑΟΚ προκρινόταν στο φάιναλ φορ της Ευρώπης μπορεί να πήγαινε για κάτι παραπάνω. Είναι μια μεγάλη χρόνια για τον ΠΑΟΚ, με τον τελικό Κυπέλλου και αυτά που πέτυχε. Το παιχνίδι με 48% στο τρίποντο ήταν αναμενόμενο να πάει εκεί, εμείς συνεχίζουμε την προσπάθεια μας. Θα κάνουμε αυτό που πρέπει», δήλωσε αρχικά ο Στέργιος Κουφός.\nΓια το πως κατάφερε να κρατήσει συγκεντρωμένους τους παίκτες παρά το γεγονός ότι έχουν σχεδόν υποβιβαστεί: «Θα σας πω ότι στις δύο τελευταίες προπονήσεις αναγκάστηκα να διώξω δύο παιδιά, γιατί όταν κάτι το υπηρετείς το υπηρετείς μέχρι τέλους. Η εικόνα σου μες το γήπεδο είναι αυτή που μένει για τον κόσμο που σε κοιτάει τα 40 λεπτά που παίζεις».


ΠΑΣΠΑΡΤΟΥ: ΣΟΥΖΑΝ ΣΑΡΑΝΤΟΝ: ΕΝΑ ΣΟΥΡΓΕΛΟ ΓΙΑ ΤΟ ΒΡΑΒΕΙΟ ΝΟΜΠΕΛ!\nΣΟΥΖΑΝ ΣΑΡΑΝΤΟΝ: ΕΝΑ ΣΟΥΡΓΕΛΟ ΓΙΑ ΤΟ ΒΡΑΒΕΙΟ ΝΟΜΠΕΛ!\nΜα καλά, τι ψόφια φωτογραφία είναι αυτή που βάλατε για τη Σάραντον;\nΔιαμαρτύρομαι εντονότατα! Είναι φωτογραφία αυτή για μια υποψήφια για βραβείο Νόμπελ;\nΑυτό που έγινε χθες δεν το πήρατε πρέφα που γελάει το σύμπαν, την κράζουν στο Ίντερνετ και μέχρι και η συνάδερφός της, της κάνει πλάκα.\nΌχι ότι δεν το έχει ξανακάνει, έχει φορέσει και χειρότερα.\nΚαλέ κυρία, ξηλώθηκαν τρία κουμπιά από το ταγεράκι σας και φαίνεται το σουτιέν σας.\nΜάζεψε τα β…\nσου κυρά μου, υπάρχουν και μικρά παιδιά δίπλα σου, δεν τα βλέπεις;\nΗ ίδια είχε δηλώσει πριν 2 χρόνια:\n«Πήγα μαστουρωμένη σε όλες τις απονομές βραβείων»\nΒέβαια, η σχέση της με τις ουσίες δεν περιορίζεται σε αυτά. Ήταν πολύ καλή φίλη με τον εφευρέτη του LSD, Timothy Leary, τόσο καλή φίλη που είχε τις στάχτες του μετά το θάνατό του και τις σκόρπισε σε ένα μυστήριο φεστιβάλ που γίνεται κάθε χρόνο, πέρυσι τον Σεπτέμβριο. Το άρθρο έχει φωτογραφίες της κυρίας με χίπικη εμφάνιση, είναι… περιβόλι το άτομο λέμε.\nΚαι το εισιτήριο στο φεστιβάλ αυτά, από 2 μέχρι 9 κατοστάρικα.\nΕίναι κρίμα αν δεν μετέφερε την… τεχνογνωσία για τέτοια φεστιβάλ ουσιών στο ΣΥΡΙΖΑ και να μείνουν μόνο με τα… ξενέρωτα χασισοφεστιβάλ στο Σύνταγμα.\nΉθελα να τα στείλω όλα αυτά όταν είχε έρθει εδώ αυτή, αλλά λέω τώρα, ας μην ρίχνουμε το επίπεδο. Εδώ όμως η πλάκα που μας κάνουν οι τασιομουζαλες, με το να προτείνουν το σούργελο για βραβείο Νόμπελ, σοβαρεύει.\nΑ ναι, και ο γιος της -λέει- φοράει… φορέματα (τι έκπληξη!) αλλά αυτήν δεν την πειράζει (ακόμα πιο μεγάλη έκπληξη) χα, χα χα…\nΚαι… BONUS μερικές φώτο ακόμα:\nΕδώ μάλλον είναι… μαστουρωμένη, γιατί δεν έχει πάρει πρέφα ότι το φόρεμα… αποχωρεί με ελαφρά πηδηματάκια\nΆλλη μια… σεμνή εμφάνιση σε τελετή απονομής βραβείων.\nΗρωικές αυτές οι τιράντες…\nΒασικά, είναι δύσκολο να βρεις φωτογραφία της κυρίας που να μην τα έχει πετάξει όλα έξω – μια αναζήτηση στο google αρκεί.\nΚαι τέλος, λύνεται και η απορία γιατί μας ήρθε το δίδυμο Σάραντον – Ρεντγκρέιβ.\nΑφού λέει, είναι το ίνδαλμά της η Ρεντγκρέιβ\nΘα μπορούσα να στέλνω φωτογραφίες μέχρι αύριο το πρωί, αλλά… αυτολογοκρίνομαι .\nΑναρτήθηκε από paspartoy στις 10:13 π.μ.\nΒΥΖΑΝΤΙΝΟΣ 3 Φεβρουαρίου 2016 - 1:50 μ.μ.\nΝΑ ΤΟΥΣ ΠΑΡΕΙ ΣΤΗ ΧΩΡΑ ΤΗΣ,Η ΟΠΟΙΑ ΑΛΛΩΣΤΕ ΕΥΘΥΝΕΤΑΙ ΓΙΑ ΤΟΥΣ ΠΟΛΕΜΟΥΣ ΚΑΙ ΤΗΝ ΠΑΓΚΟΣΜΙΑ ΑΝΑΤΑΡΑΧΗ.ΑΣ ΑΝΑΛΑΒΟΥΝ ΕΠΙΤΕΛΟΥΣ ΟΙ ΑΜΕΡΙΚΑΝΟΙ ΤΙΣ ΕΥΘΥΝΕΣ ΤΟΥΣ ΚΑΙ ΑΣ ΚΡΑΤΗΣΟΥΝ ΤΑ ΝΟΜΠΕΛ ΓΙΑ ΤΟΥΣ ΕΑΥΤΟΥΣ ΤΟΥΣ.ΕΜΕΙΣ ΤΗΝ ΠΑΤΡΙΔΑ ΜΑΣ ΘΕΛΟΥΜΕ ΚΑΙ ΟΧΙ ΝΟΜΠΕΛ.


Παρλάπιπας: Μετά τα υποχρεωτικά rapid test σε εμβολιασμένους έρχεται και το lockdown - Τι λένε οι «ειδικοί»\nΜετά τα υποχρεωτικά rapid test σε εμβολιασμένους έρχεται και το lockdown - Τι λένε οι «ειδικοί»\nΈχει ξεκινήσει και στην Ελλάδα η συζήτηση για lockdown, καθώς όσο και εάν το διαψεύδει η κυβέρνηση, οι «ειδικοί» αφήνουν ορθάνοιχτο το ενδεχόμενο.\nΗ κυβέρνηση να θυμίσουμε ότι είχε υποστηρίξει ότι δεν θα υπάρξουν μέτρα σε εμβολιασμένους, παρόλα αυτά σήμερα αναμένεται να ανακοινωθούν τα υποχρεωτικά rapid test για τους εμβολιασμένους στην εστίαση.\nΟ Άλκης Βατόπουλος, καθηγητής Μικροβιολογίας, μιλώντας σε πρωινή εκπομπή δεν απέκλεισε το ενδεχόμενο ενός lockdown: «Είναι μία ερώτηση που τίθεται εδώ και πολύ καιρό. Γίνεται μία προσπάθεια να μη φτάσουμε σε τέτοιου είδους μέτρα. Έχουμε πει ‘ποτέ μη λες ποτέ’».\nΝα θυμίσουμε ότι και ο καθηγητής Περιβαλλοντικής Μηχανικής ΑΠΘ, Δημοσθένης Σαρηγιάννης, είχε τονίσει χθες ότι «μπορεί να ξαναζήσουμε lockdown, είναι ρεαλιστικό σενάριο. Μελετάμε τη δυνατότητα να πάρουμε άλλα μέτρα πριν το lockdown».\nΟ Α.Βατόπουλος ως προς την τρίτη δόση, δήλωσε πως τα δεδομένα δείχνουν ότι χρειάζεται η τρίτη δόση για να είναι κανείς προστατευμένος από τη μετάλλαξη Όμικρον. Οι δύο δόσεις του εμβολίου παρέχουν προστασία από 30 έως 50%.\nΑπό την πλευρά του ο Κωνσταντίνος Γουργουλιάνης, καθηγητής Πνευμονολογίας του Πανεπιστημίου Θεσσαλίας, είπε ότι θα πρέπει να περάσουμε τις γιορτές στην «φούσκα» μας, δηλαδή οικογενειακά, και να εμβολιαστούμε. Και οι δύο καθηγητές συμφώνησαν πως η χώρα μας διανύει το κύμα της μετάλλαξης Δέλτα, ενώ ο κ. Γουργουλιάνης τόνισε πως μέσα στο επόμενο διάστημα θα παρουσιαστούν πολλές μολύνσεις και πολλοί συμπτωματικοί ασθενείς. Αυτό είναι το επικρατέστερο σενάριο που μπορεί να φέρει η μετάλλαξη Όμικρον.


Ηράκλειο: Τα γκράφιτι που «στολίζουν» τις γειτονιές της πόλης (εικόνες) - Ηράκλειο - Νέα Κρήτη\nΤώρα διαβάζετε: Ηράκλειο: Τα γκράφιτι που «στολίζουν» τις γειτονιές της πόλης (εικόνες)\nΗράκλειο: Τα γκράφιτι που «στολίζουν» τις γειτονιές της πόλης (εικόνες)\nΗ «παρεξηγημένη» τέχνη του γκράφιτι μεταμορφώνει γειτονιές του Ηρακλείου και διηγείται ιστορίες από την πλούσια παράδοση του τόπου\nΛιμάνι Ηρακλείου: To κτίριο του ψυγείου ως καμβάς\nΠολύχρωμες ζωγραφιές με ζωηρά χρώματα και πηγή έμπνευσης την καθημερινότητα, την πλούσια ιστορία της περιοχής, καθώς και τα μυστικά βάθη μιας καλλιτεχνικής ψυχής κατακλύζουν τις γειτονιές μεταξύ της οδού Πεδιάδος μέχρι και την Ενετική Πύλη του Παντοκράτορος στο Ηράκλειο.\nΟι ζωγραφιές ή γκράφιτι, άλλες μέρος του πολύχρωμου καλλιτεχνικού εγχειρήματος “Λάκκος”, που συντελείται από το 2015 - με πρωτοβουλία καλλιτεχνών απ’ όλη τη χώρα, αλλά και τον υπόλοιπο κόσμο - και άλλες νεότερες. Σε κάθε περίπτωση, δημιουργίες χαρισματικών καλλιτεχνών, που εγείρουν τη φαντασία, ζωντανεύοντας με χρώμα εικόνες στον νου, συνδέοντας σαν αλυσίδα το παρόν με το παρελθόν του τόπου.\nΚάνοντας μια βόλτα στα παλιά καλντερίμια, κατακλύζεσαι από ποικίλα συναισθήματα και σκέψεις. Μικρά σοκάκια, μικρά παλιά σπιτάκια, που λες και πάγωσαν στον χρόνο και έκλεισαν μέσα τους όλη την ιστορία, τις εικόνες, τις μυρωδιές και τους ήχους της εκάστοτε εποχής. Κι εσύ, απλώς θεατής, περνάς, κοιτάς και φεύγεις. Μα, η γειτονιά εκεί. Στην αρχή, έρχεται η ανάμνηση του σύγχρονου γίγνεσθαι και σε τσιγκλάει: «Μα είναι δυνατόν, στο κέντρο του Ηρακλείου να βρίσκονται αυτά τα χαμόσπιτα;», αναρωτιέσαι. Δεν περνάει λεπτό, και δεύτερες σκέψεις σε κατατρώνε: «Ποιος ζούσε άραγε εδώ; Έχει απογόνους;». Και πλάθεις στο μυαλό σου τις εικόνες του κόσμου του.\nΣτενά τα σοκάκια στο μεταξύ και όντας βυθισμένος στις σκέψεις, βρίσκεις τον εαυτό σου να έχει χαθεί σε πραγματικό και πλασματικό χρόνο. Τα παιδιά που παίζουν και γελούν, οι μαντιλοφορούσες να τα κυνηγούν, οι ανοικτές πόρτες που από μέσα ξεχύνονται μυρωδιές φρεσκοψημένου ψωμιού, οι άντρες με τις βράκες σταυροπόδι να παίζουν το κομπολόι τους; Μα, σε ποια εποχή έχεις χαθεί; Γιατί η ιστορία της περιοχής είναι πλούσια και η ιστορία της σκέψης σου διαφέρει. Από μαχαλάς των φτωχών Τούρκων, στην κακόφημη περιοχή της πόλης, με οίκους ανοχής, μάγκες και ρεμπέτες, και κατόπιν στην παραμικρή.\nΚαι ξάφνου μια πολύχρωμη τεράστια ζωγραφιά σε ξυπνάει και σου λέει μια ιστορία. Και κάπως έτσι αιωρείσαι μεταξύ του παροντικού και του παρελθοντικού καιρού, σκεπτόμενος τι όμορφα που θα ήταν αν όλη αυτή η περιοχή λάμβανε την αξιοποίηση και τη φροντίδα που αξίζει η πολιτιστική της ιστορία.


Όταν μια νουάρ μυθιστορία επιστρέφει σαν πολιτική πραγματικότητα (βιβλιοκριτική) :: left.gr\n15:00 | 01.10.2014\nΜια στιγμιαία σκέψη, ένα πολιτικό-ιστορικό γεγονός ή και μια περαστική εικόνα, αρκετές φορές, μπορούν να λειτουργήσουν (όλα μαζί ή το καθένα ξεχωριστά) ως αφορμή (βατήρας) για το ψαχούλεμα της πραγματικότητας μέσα από την λογοτεχνία. Σχεδόν πάντα, μια καλογραμμένη μυθιστορία δημιουργείται αλλά και δημιουργεί (!) μια πολιτική πραγματικότητα με τρόπο απροσδιόριστα μαγικό. Ίσως και τελικά το μαγικό να έχει να κάνει με την αδυναμία προσδιορισμού του γεγονότος που περιγράφει – διαμορφώνεται μέσα από τις λογοτεχνικές σελίδες του εκάστοτε γραφήματος. Συνήθως (τις περισσότερες φορές δηλαδή) οι μυθιστορίες που παντρεύουν την πραγματικότητα με τον μύθο, την πολιτική στιγμή με το ιδεολογικό background, το κοινωνικό κάδρο με την ανθρωπιστικό καμβά, κινούνται (υπάρχουν) μέσα από το νουάρ αστυνομικό μυθιστόρημα.\nΜα καλά… είναι δυνατόν ένα αστυνομικό μυθιστόρημα να απεικονίζει μια πολιτική - κοινωνική πραγματικότητα και μάλιστα να μπορεί να δημιουργεί παράλληλα σκέψεις πολιτικές, κριτικής απέναντι στο εκάστοτε (συνήθως στο υπάρχον) κοινωνικό οικοδόμημα; Η απάντηση είναι απλή. Ναι, μπορεί! Πάντα υπό προϋποθέσεις, αλλά μπορεί. Όπως εύστοχα επισημαίνει ο Γιώργος Καλαμπόκας:\n«Κάποιος μπορεί να ψάξει κι ενδεχομένως να καλυφθεί από απαντήσεις που ίσως συνιστούν και τις προφάνειες της περίπτωσης, κοινές άλλωστε στα περισσότερα νουάρ μυθιστορήματα: η αστυνομική ιστορία εκτυλίσσεται σχεδόν πάντα μέσα σε συγκεκριμένες ιστορικές ή πολιτικές περιστάσεις, το μυθιστόρημα κατά κανόνα ασχολείται και με ζητήματα εκτός της απλής αστυνομικής ιστορίας, η τελευταία αναπτύσσεται σε άμεση συνάφεια με τις ιστορικές συνθήκες και τις πολιτικοϊδεολογικές αντιπαραθέσεις. Συχνά μπορεί να θεωρηθεί ότι το μυθιστόρημα είναι απλώς μια αφορμή, ότι σε αυτό ο συγγραφέας επιχειρεί να «σωματοποιήσει» την οπτική του για ένα θέμα, να στήσει μια ιστορία για να παρουσιάσει μέσα σε λογοτεχνική φόρμα το πολιτικό του επιχείρημα ή την ιδεολογική του πεποίθηση: την ύπαρξη μεγάλων σκανδάλων πίσω από την πολιτική σκηνή, την καταγραφή αγώνων που άφησαν εποχή, την αντιδημοκρατική λειτουργία του κράτους, τον φασισμό που η καπιταλιστική ορθολογικότητα κυοφορεί...».1\nΕπί της ουσίας, στο πολιτικό νουάρ μυθιστόρημα η λογική της αστυνομικής πλοκής υποχωρεί αισθητά και αφήνει τον πρωταγωνιστικό ρόλο στην παρατήρηση - περιγραφή μιας πολιτικής - κοινωνικής πραγματικότητας, στην ανθρωπολογική (σχεδόν κοινωνιολογική) προσέγγιση ατόμων (ηρώων της μυθιστορίας και όχι μόνο…), στην κριτική θεσμών και αντιλήψεων. Έτσι, η ξερή αστυνομική μυθιστορία μετατρέπεται άμεσα ή έμμεσα σε μια περιγραφική πολιτική και κοινωνική πρόζα στημένη σε φόντο αστυνομικού φιλμ νουάρ. Στην ελληνική πεζογραφική πραγματικότητα το νουάρ μυθιστόρημα δεν είναι τόσο διαδεδομένο όσο στην Γαλλία, στις Σκανδιναβικές χώρες ή στην Λατινική Αμερική. Οι περισσότεροι Έλληνες γραφιάδες αστυνομικών μυθιστορημάτων, μάλλον, θέλγονται περισσότερο από τη βρετανική πεζογραφική λογική της Ρουθ Ρέντελ και του Ίαν Ράνκιν, παρά από την πολιτικο-κοινωνική ατμοσφαιρική γραφή σκέψη του Πάκο Ιγνάσιο Τάιμπο ΙΙ, του Ζαν Κλόντ Ιζζό ή του Μορίς Ατιά.\nΟ μόνος Έλληνας συγγραφέας που προσεγγίζει τους τελευταίους είναι ο Πέτρος Μάρκαρης. Και η αφορμή για το συγκεκριμένο άρθρο έρχεται από ένα παλαιό βιβλίο του Πέτρου Μάρκαρη (έκδοση του 2006 για την ακρίβεια) που έχει τίτλο: Βασικός Μέτοχος. Γιατί, όμως, να γραφτεί μια βιβλιοκριτική για ένα βιβλίο που πρωτοκυκλοφόρησε πριν 8 χρόνια; Τι το καινούργιο (εικόνα ή γεγονός) μπορεί να εντοπίσει κανείς ξαναδιαβάζοντάς το; Και όμως μπορεί… αρκεί να επαναφέρει στο μυαλό του εικόνες (τηλεοπτικές ή έντυπες) που ακολούθησαν την δολοφονία του Παύλου Φύσσα από τον Χρυσαυγίτη νεοναζί Γιώργο Ρουπακιά. Αρκεί να «ξεθάψει» από μέσα του εικόνες των Χρυσαυγιτών νεοναζί, αυτών των φουσκωτών τύπων με τα μαύρα ρούχα και την στρατιωτική ένδυση (οι εκτελεστές της οργάνωσης), ή των καλοντυμένων με ύφος δικηγοράκου και το βλέμμα του Γκαίμπελς (οι… «καθώς πρέπει» της οργάνωσης). Ακριβώς αυτή, λοιπόν, την περιγραφή δίνει για τους νεοναζιστές της Χρυσής Αυγής και ο Πέτρος Μάρκαρης στην νουάρ μυθιστορία του Βασικού μετόχου, οι οποίοι μάλιστα εμφανίζονται και εκεί να λειτουργούν ως δολοφόνοι κάτω από τις εντολές της ηγεσίας. Χαρακτηριστικό της περιγραφής των νεοναζί από τον Πέτρο Μάρκαρη, το απόσπασμα που ακολουθεί:\n«Δεν προλαβαίνω να ολοκληρώσω την επιθεώρηση του χώρου και ο φρουρός μπάζει μέσα πέντε παλικάρια, που εκ πρώτης όψεως δεν έχουν τίποτα κοινό μεταξύ τους. Διαφέρουν αρχικά στην ηλικία που κυμαίνεται από είκοσι οκτώ ως τριάντα πέντε. Μετά στην διάπλαση. Οι δύο είναι θηριώδεις και μοιάζουν με τον φονιά του βασικού μετόχου. Ο τρίτος είναι, ο εμφανισιακά μεγαλύτερος στην ηλικία, είναι ψηλός, λεπτός και με μούσι και σε πάει λίγο σε μηχανικό ή σε δικηγόρο. Ο τέταρτος πρέπει να είναι γύρω στα είκοσι πέντε, μετρίου αναστήματος, όλο μυς και κόκκαλα, με σκοτεινό, φονικό βλέμμα…».2\nΑς πάρουμε, όμως, την μυθιστορία απ’ την αρχή. Στον πρωταγωνιστικό ρόλο του ήρωα ο συγγραφέας τοποθετεί, όπως συνηθίζει άλλωστε, τον αστυνόμο Κώστα Χαρίτο. Έναν τύπο «μπάτσου» με όχι ιδιαίτερες αντιλήψεις, σίγουρα πάντως δημοκρατικές, που πασχίζει, σχεδόν μόνιμα, να ξεφύγει από τον μικροαστισμό του. Σε αντίθεση με τους άλλους συγγραφείς (Ευρωπαίους και Λατινοαμερικάνους) της νουάρ λογοτεχνίας, ο Μάρκαρης ντύνει τον «μπάτσο» με έναν απλό δημοκρατικό μανδύα (που στην καλύτερη περίπτωση να χαρακτηριστεί κεντροαριστερός). Ενώ, δηλαδή, π.χ. ο Μορίς Ατιά στην Τριλογία της Μασσαλίας δημιουργεί τον Πάκο Μαρτίνεθ, έναν «μπάτσο» ιδιόρρυθμο, τελείως αντισυμβατικό, οπαδό της Ρόζας με ροπή προς τον αναρχισμό, ή ο Πάκο ΙγνάσιοΤάιμπο ΙΙ, ο οποίος κινεί τις μυθιστορίες του γύρω από τον λάτρη του Μάο και οπαδό του Γαλλικού Μάη, μπάτσο-ντέτεκτιβ Έκτορ Μπελασκοαράν Σάυν, ο Μάρκαρης επιλέγει τον μικροαστούλη αστυνομικό που η «επανάστασή του» φτάνει μέχρι την αστική δημοκρατία. Το γιατί το κάνει αυτό ο Μάρκαρης είναι μια άλλη κουβέντα. Κατά την γνώμη μου, η επιλογή του ήρωα ίσως έχει να κάνει με τον ρεαλισμό. Με την πραγματική κατάσταση, δηλαδή, που βρίσκονται τα σώματα ασφαλείας. Και αν αναλογιστούμε πως τα σώματα αυτά δημιουργήθηκαν κατ’ εικόνα και ομοίωση του μετεμφυλιακού δοσιλογικού κράτους, τότε εύκολα μπορεί να καταλάβει κανείς πως οι δημοκρατικές του αντιλήψεις… του Χαρίτου είναι από μόνες τους μια επαναστατική πράξη!\nΟ Πέτρος Μάρκαρης στήνει το σκηνικό της υπόθεση του Βασικού μετόχου δημιουργώντας δύο υποθέσεις που κινούνται παράλληλα και που ως κεντρικό άξονα ροής έχουν το (πολιτικό όπως αποδεικνύεται τελικά) έγκλημα. Στην μια υπόθεση έχουμε να κάνουμε με μια τρομοκρατική επίθεση που δέχεται το πλοίο «El Greco», ενώ στη δεύτερη περίπτωση έχουμε να κάνουμε με μια σειρά από διαδοχικούς φόνους που έχουν στόχο ανθρώπους της διαφήμισης. Η εμπλοκή του αστυνόμου Χαρίτου στην πρώτη υπόθεση γίνεται λόγω της κόρης του Κατερίνας, η οποία και κρατείται στο πλοίο «El Greco» με τους υπόλοιπους ομήρους, ενώ στη δεύτερη ως υπεύθυνου του τμήματος ανθρωποκτονιών για τις έρευνες των φόνων. Οι δύο υποθέσεις θα συνδεθούν, τελικά, με ευρηματικό πράγματι τρόπο από το συγγραφέα, καθώς τα δύο επίπεδα δράσης καταλήγουν στο να έχουν «κοινή πολιτική αφετηρία». Τον εθνικισμό και τον φασισμό. Στην περίπτωση της τρομοκρατικής επίθεσης στο πλοίο «El Greco», ο συγγραφέας στήνει μια κατάσταση για να αναδείξει (ή και για να θυμίσει, ή και για να μας γνωστοποιήσει…), στην ουσία, τον τρόπο με τον οποίο τράφηκε ο ελληνικός εθνικισμός (και το φαινόμενο της Χρυσής Αυγής στη συνέχεια) με φόντο την σφαγή της Σρεμπρένιτσα, και στην οποία θεωρείται σχεδόν σίγουρο πως πήραν μέρος 10 με 15 Έλληνες «εθνικιστές» (άτομα που σήμερα κινούνται στους κόλπους της νεοναζιστικής Χρυσής Αυγής), μέλη της τότε φασιστικής παραστρατιωτικής οργάνωσης «Ελληνική Εθελοντική Φρουρά». Η ελληνική κοινωνία ποτέ δεν έμαθε, στην ουσία, για τη σφαγή στη Σεμπρένιτσα. Εδώ καλά-καλά ποτέ δεν έμαθε (χωρίς καμιά υπερβολή η λέξη έμαθε) για την σφαγή στα Καλάβρυτα! Ο Μάρκαρης με το πεζογραφικό του τρικ (και με αρκετά έξυπνο και κομψό τρόπο) το δείχνει αυτό! Το γιατί δεν έμαθε είναι μια άλλη ιστορία. Αναλυτική έρευνα πάνω στο συγκεκριμένο θέμα έχει κάνει ο δημοσιογράφος της Εφημερίδας των Συντακτών και μέλος της ερευνητικής ομάδας «Ιός», Δημήτρης Ψαρράς.3\nΗ πολιτικο-μυθιστορηματική έμπνευση, όμως, του Πέτρου Μάρκαρη δεν σταματά στο πώς τράφηκε ο φασισμός και ο νεοναζισμός στη χώρα μας. Αξίζει πραγματικά να σταθεί κανείς στο γεγονός πως ο συγγραφέας, επί της ουσίας γνωστοποιεί στο κοινό του πώς η ακροδεξιά (η ΧΑ στην συγκεκριμένη περίπτωση) βρισκόταν πάντα στην επίθεση. Ακόμα και όταν αυτή «έδειχνε» να είναι εξαφανισμένη, μέσα από τις σκιές, ζούσε και περίμενε πάντα τη στιγμή για το χτύπημα! Είναι πράγματι εντυπωσιακό: Όσο φέρνεις στο μυαλό σου τα τελευταία γεγονότα στο Κερατσίνι, τόσο δουλεύεις στη σκέψη σου την νουάρ μυθιστορία του Μάρκαρη. Ο τρόπος που χειρίζεται την ιστορία της «νεόκοπης» (που μόνο τέτοια τελικά δεν ήταν…) ελληνικής Ακροδεξιάς είναι, τουλάχιστον, εξαιρετικός. Ακόμα και η «πολιτική αρθροσκόπησή» της ελληνικής Ακροδεξιάς έχει ιδιαίτερο ενδιαφέρον (δεν πρέπει να ξεχνάμε πως διαβάζουμε μια νουάρ μυθιστορία). Διαβάζουμε από το βιβλίο:\n«Ακούστε καλά, τι έχουμε να πούμε, εσείς οι πολιτικοί των παραθύρων, οι βολεψάκηδες του φραπέ, οι πλουτοκράτες που ξέρετε μόνο να μετράτε ευρώπουλα. Εμείς οι Έλληνες εθελοντές πολεμήσαμε στο πλευρό των Σερβοβόσνιων αδερφών μας για την Ελευθερία και την Ορθοδοξία ενάντια στην Ισλαμική βαρβαρότητα, την ώρα που οι πουλημένοι στο ΝΑΤΟ πολιτικοί μας κάνανε τα στραβά μάτια στο βομβαρδισμό της Σερβίας ή άνοιγαν τα σύνορα της Ελλάδας, για να περάσουν αυτοί που σκότωναν τους Σέρβους αδερφούς μας […] Δεύτερο, ζητάμε να δημοσιευτεί η άποψη για το δικαστήριο της Χάγης και της Σρεμπρενίτσα που υπάρχει στο φάκελο της αρχιεπισκοπής Αθηνών “Τουρκία - ΗΠΑ - Ελλάδα. Εξελίξεις και προοπτικές”, για να μάθουν όλοι οι Έλληνες ότι η Εκκλησία της Ελλάδας και η Ορθοδοξία είναι με το μέρος μας, ενώ οι Έλληνες πολιτικοί προτίμησαν να γίνουν ο πάτος της Ευρωπαϊκής Ένωσης και τα τσιράκια των Ευρωπαίων...».4\nΗ επιστολή των φασιστών τρομοκρατών που μηχανεύεται ο Μάρκαρης δίνει χρήσιμα συμπεράσματα για την πολιτική-ιδεολογική κουλτούρα της Ακροδεξιάς (ΧΑ στην προκειμένη περίπτωση). Η Ακροδεξιά δανείζεται έναν μανδύα «αντισυστημικότητας» και αυτό το κάνει διότι θέλει (χρειάζεται για να μπορεί να υπάρχει πολιτικά) έναν καπιταλισμό χωρίς δημοκρατία (που την κατανοεί ως κυριαρχία του πλούτου), και χωρίς δικαιώματα για τους μη (εθνικώς, φυλετικώς αλλά και από άποψη αρρενωπότητας) καθαρούς (Άρειους)... Επί της ουσίας η Ακροδεξιά ενώ δεν αμφισβητεί τον καπιταλισμό στη φύση και στη βάση του, αηδιάζει (κατά κάποιον τρόπο) με την αστική δημοκρατία. Έτσι, η «αντισυστημικότητα» της Ακροδεξιάς έχει να κάνει με την πολιτική διαχείριση του καπιταλισμού, με τη φινέτσα της (όποιας) αστικής δημοκρατίας και του όποιου «κοινωνικού» κράτους απορρέει από τον καπιταλισμό και όχι με τον ίδιο τον καπιταλισμό.\nΟ Πέτρος Μάρκαρης χρησιμοποιεί την αστυνομική του μυθιστορία ώστε να μπορέσει να θίξει θέματα που βασανίζουν τη σκέψη. Αυτό γίνεται κάτι παραπάνω από φανερό τόσο από τον τρόπο του παραθέτει τα γεγονότα όσο και από την ποιοτική επιλογή των γεγονότων αυτών. Γιατί αυτό είναι τελικά είναι οΒασικός μέτοχος. Ένα νουάρ πολιτικό-ιστορικό-κοινωνικό γαϊτανάκι που πράττει πεζογραφικούς σάλτους από την εθνικιστική βία στην τυφλή τρομοκρατική πράξη, από την πρόσφατη ελληνική ιστορία (π.χ. τα τάγματα ασφαλείας στην Κατοχή, η κτηνωδία στα Καλάβρυτα) στην παράλογη λογική των διεθνών μυστικών υπηρεσιών, από την αντιδημοκρατική (στο πλαίσιο της μικροαστικής αντίληψης του ήρωα-μπάτσου πάντα…) λειτουργία των σωμάτων ασφαλείας, αλλά και του κράτους γενικότερα στην άμετρη (και άθλια σε ορισμένες περιπτώσεις) λαγνεία της καπιταλιστικής λογικής και στο χάιδεμα της εξουσίας. Το φάσμα των κοινωνικών και πολιτικών αναζητήσεων του συγγραφέα είναι αρκετά μεγάλο και ευτυχώς δεν χάνεται μέσα σ’ αυτό. Αυτό εξάλλου είναι χαρακτηριστικό των καλών γραφιάδων. Να μην χάνονται μέσα στις σκέψεις και στους προβληματισμούς τους. Και ο Μάρκαρης τα καταφέρνει μια χαρά σ’ αυτό.\nΜοναδικό μελανό σημείο, κατά την ταπεινή μου άποψη, στη … «χρήση ηρώων» του συγγραφέα, ο Ζήσης. Ο αριστερός-κομμουνιστής φίλος του Χαρίτου. Εδώ ο ρεαλιστής Μάρκαρης πέφτει μάλλον σε ατόπημα. Δημιουργεί έναν ήρωα, δίνοντάς του όλα τα χαρακτηριστικά της ήττας του εμφυλίου, εμφανίζοντάς τον ως συνταξιούχο κομμουνιστή (έχοντας δηλαδή αποδεχθεί το προσβλητικό, τουλάχιστον, χαρτζιλίκωμα του αστικού κράτους), και που λειτουργεί σαν πατερίτσα της εξουσίας (βοηθώντας τον Χαρίτο σε διάφορες υποθέσεις), όταν αυτή τον έχει ανάγκη. Σαφώς δεν μπορούμε να παραβλέψουμε ότι υπήρξαν και τέτοιες περιπτώσεις. Όμως η μεγάλη πλειοψηφία των αριστερών και κομμουνιστών αγωνιστών δεν έσκυψε το κεφάλι (ανεξάρτητα με τις πολιτικές πρακτικές που ακολούθησαν οι εκάστοτε πολικοί φορείς που τους… «εκπροσωπούσαν»), συνέχισαν να αγωνίζονται στις νέες συνθήκες, ούτε λειτούργησαν σαν πατερίτσα του αστικού κράτους. Μέσα από τον Ζήση όμως, ο Μάρκαρης δεν προσωποποιεί αυτή την Αριστερά. Αντιθέτως φωτογραφίζει μια Αριστερά στη σύνταξη, χρήσιμη απλά για λίγη ηθική «ψυχανάλυση» και στο σημείο μάλιστα που αυτή νομιμοποιεί το σύστημα (η περίπτωση του καλού και δημοκράτη «μπάτσου») σε όσους παθαίνουν «κατάθλιψη» από τις (όποιες) αμφιβολίες της αστικής κοινωνίας. Η ιστορία όμως, φαίνεται να διαψεύδει τον Μάρκαρη, καθώς η Αριστερά δεν πήρε σύνταξη!\nΣυμπερασματικά θα μπορούσαμε να πούμε πως ο Βασικός μέτοχος του Πέτρου Μάρκαρη είναι σίγουρα ένα βιβλίο που αξίζει σήμερα να (ξανα)διαβαστεί. Τόσο για τη συνθετική πολιτική σκέψη του συγγραφέα, όσο και για τη ρεαλιστική απεικόνιση μιας ζοφερής πραγματικότητας που πραγματώνεται (και) στις μέρες μας. Η γραφή του είναι κάτι παραπάνω από θελκτική και οι εικόνες που απορρέουν από την ανάγνωση αρκετά ζωντανές (σχεδόν κινηματογραφικές). Καθαρά σε επίπεδο γραφής το δυνατό σημείο, πάντως, του συγγραφέα είναι η ροή του κειμένου και οι διάλογοι. Ως έμπειρος σεναριογράφος (συνεργάτης σεναρίου του Θόδωρου Αγγελόπουλου σε αρκετές ταινίες του), ο Μάρκαρης γνωρίζει σίγουρα καλύτερα από τον καθένα την τεχνική του να δημιουργεί διαλόγους. Η ικανότητα αυτή γίνεται πιο φανερή από ποτέ στον Βασικό Μέτοχο, μια νουάρ αστυνομική μυθιστορία που μοιάζει σαν να είναι έτοιμη από… πάντα ώστε να γίνει ταινία (ένα ελληνικό φιλμ νουάρ)! Μέχρι να γίνει, ας αρκεστούμε στο να δημιουργούμε τα δικά μας πλάνα στη σκέψη μας… μιας και ο Πέτρος Μάρκαρης μας δίνει αυτή τη δυνατότητα.\n1 Περιοδικό Εκτός Γραμμής, Τεύχος 33, Ιούλιος 2013.\n2 Απόσπασμα από το βιβλίο του Πέτρου Μάρκαρη Βασικός μέτοχος, σ. 383, Εκδόσεις Γαβριηλίδη, 2006.\n3 Δημήτρη Ψαρρά, Η μαύρη βίβλος της Χρυσής Αυγής, Εκδόσεις Πόλις, 2012.\n4 Απόσπασμα από το βιβλίο του Πέτρου Μάρκαρη «Βασικός μέτοχος», σ. 151 - 152, Εκδόσεις Γαβριηλίδη, 2006.\ntags: Βιβλιοκριτική, Πάνος Ραμαντάνης, λογοτεχνία


⬛ Συνάντηση εργασίας με τον διοικητή του νοσοκομείου Καστοριάς κ. Β.Αντωνιάδη είχε η βουλευτής Καστοριάς του ΣυΡιζΑ κ. Ολ. Τελιγιορίδου η οποία δήλωσε μεταξύ άλλων ότι «τα τελευταία δύο χρόνια το νοσοκομείο Καστοριάς έχει αναβαθμίσει κατά πολύ τις υπηρεσίες». Στη συνάντηση συζητήθηκε και η ενεργειακή αναβάθμιση του νοσοκομείου ύψους 1.500.000 € μέσω ΕΣΠΑ καθώς και η αγορά νέου ιατροτεχνολογικού εξοπλισμού ύψους 876.000 €.\n⬛ Στις εργασίες του διεθνούς forum, για την ανάπτυξη και εξέλιξη του κοινοβουλευτισμού, που πραγματοποιήθηκε στην Μόσχα βρέθηκε η βουλευτής της Ν.Δ. Καστοριάς κ. Μαρία Αντωνίου, όπου και πραγματοποίησε ομιλία με θέμα “Το πρόβλημα των προσφύγων και η βελτίωση της μεταναστευτικής πολιτικής”. Λόγω της απουσίας της, αποδοκιμάστηκε στο συλλαλητήριο για την Μακεδονία, που πραγματοποιήθηκε στην Καστοριά.\n⬛ Από τις 15 έως τις 24 Ιουνίου θα πραγματοποιηθούν οι “Μέρες γιορτών Βοΐου”, στην Σιάτιστα, Πελεκάνο, Εράτυρα, Αλιάκμονα και Νεάπολη.\n⬛ Την απόσυρση του νομοσχεδίου του υπουργείου Περιβάλλοντος και Ενέργειας που προβλέπει την πώληση λιγνιτικών μονάδων της ΔΕΗ στην Φλώρινα και την Μεγαλόπολη Αρκαδίας ζητά με απόφασή του το περιφερειακό συμβούλιο Δυτικής Μακεδονίας.\n⬛ Εξιχνιάστηκε κλοπή που διαπράχθηκε τον Απρίλιο σε περιοχή της Καστοριάς και σχηματίστηκε δικογραφία σε βάρος 28χρονου αλλοδαπού, ο οποίος αφαίρεσε από οικία 72χρονου ημεδαπού σε περιοχή της Καστοριάς, 370 ευρώ, δύο χαρτονομίσματα Η.Π.Α. και προσωπικό αντικείμενο.\n⬛ Σε συνέχεια της σύλληψης 50χρονου ημεδαπού και 52χρονου αλλοδαπού σε περιοχές της Καστοριάς και της Ημαθίας (σχετικό δημοσίευμα σε προηγούμενο φύλλο της εφημερίδας) και κατόπιν κατάλληλης αξιοποίησης στοιχείων, εντοπίστηκε μη λειτουργικό εργοστάσιο στην Θεσσαλονίκης, ως χώρος αποθήκευσης «καβάτζα» ναρκωτικών ουσιών όπου βρέθηκαν 8,12 κιλά ηρωίνης και 210,22 κιλά ακατέργαστης κάνναβης. Το προανακριτικό έργο συνεχίζεται από την Ασφάλεια Καστοριάς.\n⬛ Το Σαββατοκύριακο 16 και 17 Ιουνίου θα πραγματοποιηθούν οι εκδηλώσεις του 20ου Διεθνούς Χορωδιακού Φεστιβάλ Άργους Ορεστικού στο Πολιτιστικό Κέντρο Άργους Ορεστικού. Θα συμμετάσχουν χορωδιακά σχήματα από την Κοζάνη, Λευκάδα, Λευκωσία, Νίκαια, Πτολεμαΐδα, Bajna Luka κ.ά.\n⬛ «Δεν θέλω να είμαι μέρος μιας γενιάς υπνοβατών που έχει ξεχάσει το παρελθόν της. Θέλω να είμαι μέρος μίας γενιάς που επέλεξε να υπερασπισθεί την δημοκρατία της», τόνισε ο Εμμανουέλ Μακρόν, απευθύνοντας πρόσκληση για διάλογο εντός της ΕΕ για το μέλλον της Ευρώπης. Η απάντηση στον αυταρχισμό, τόνισε ο Μακρόν, δεν πρέπει να είναι η αυταρχική δημοκρατία, αλλά η κυριαρχία της δημοκρατίας.\n⬛ Συνεδρίασε το Συντονιστικό Τοπικό Όργανο (ΣΤΟ) του Δήμου Καστοριάς, με θέμα την αντιμετώπιση κινδύνων λόγω των δασικών πυρκαγιών. Στην συνεδρίασε εντοπίστηκαν προβλήματα και ελλείψεις, ανατέθηκαν συγκεκριμένες δράσεις για επίλυση αυτών.


Ματιές στα SPOR με ΘΑΡΡΟΣ : Η απάντηση του Σάββα Σαλτσίδη στην ΕΠΣ Κοζάνης\nΗ απάντηση του Σάββα Σαλτσίδη στην ΕΠΣ Κοζάνης\nΔιάβασα στην σημερινή ανακοίνωση της Ε.Π.Σ. Κοζάνης ότι το Δ.Σ θα με…οδηγήσει (!) στις αίθουσες των… Δικαστηρίων για τις καταγγελίες που έκανα στην εκπομπή του Σκάι ‘’ Δίκη στο Σκάι’’\nδιότι…λένε ότι θίχτηκαν !!!!\nΓια την Ταμπακέρα…ουδέν!!\nΔεν εξηγούν το παραμικρό, ποιο από αυτά που ανέφερα είναι ψέμα;\nΜεγάλωσα από φτωχή οικογένεια και οι ‘’αξίες’’ μου , με επιβάλλουν, ‘’ όταν λες αλήθειες, μην σταματάς μπροστά σε καμιά\nΣε κανένα σημείο της εκπομπής ΔΕΝ κατηγόρησα κανένα μέλος του Δ.Σ της Ε.Π.Σ. Κοζάνης για το ότι δεν μοχθούν για το καλό του Ερασιτεχνικού ποδοσφαίρου, καθώς επίσης δεν έθιξα την αξιοπρέπεια των μελών του ΔΣ και των εκπροσώπων των σωματείων. Σέβομαι τις αποφάσεις της εκλογικής διαδικασίας, όταν έχει εκλεγεί Νόμιμα, χωρίς παρατυπίες.\nΠρέπει σαφώς να υπογραμμιστεί ότι ΟΛΕΣ οι καταγγελίες μου, αφορούσαν ΕΝΑ συγκεκριμένο πρόσωπο, το οποίο ΟΛΟ το ελληνικό ποδόσφαιρο ( ΕΠΟ), προσπαθεί να αποβάλλει (κατηγορούμενος για κακουργηματική πράξη το αδίκημα αφορά σε απιστία σε βάρος της ομοσπονδίας ύψους 29 εκατομμυρίων ευρώ – Πηγή ‘’Ματιές στα Σπόρ 29/8/2016’’) και ο ίδιος έχει γαντζωθεί με νύχια και με δόντια στο σώμα της ΕΠΣ Κοζάνης, προσπαθώντας να σώσει τον εαυτό του, μέσα από τα Σωματεία, ενώ δήλωνε ότι : <<γνωστοποιώ την απόφαση μου να παραιτηθώ από οποιαδήποτε εμπλοκή με το ποδόσφαιρο>>.\nΤώρα για το αν εμπλέκεται στις εκλογές της Ε.Π.Σ. Κοζάνης το γνωρίζουν πολύ καλά τα σωματεία, στα οποία μοίραζε ψηφοδέλτια και κάποιοι που δεν τα παίρνανε ….μοίραζε ΑΠΕΙΛΕΣ! Όπως το ίδιο έκανε και με εμένα, (παρουσία τρίτου προσώπου) μόλις πληροφορήθηκε ότι θα πάω σε τηλεοπτική εκπομπή του ΣΚΑΙ.\nΚαι για αυτό υπάρχει καταγγελία στην Εισαγγελία Πρωτοδικών Κοζάνης από εμένα, για απειλές και εκφοβισμό.\nΕρώτηση: Αυτό το γνωρίζουν οι αξιότιμοι κύριοι συνάδελφοι του Δ.Σ της ΕΠΣ Κοζάνης; ( Οι αποδείξεις στο δικαστήριο ).\nΝα το μάθουν και τα σωματεία τα οποία με τίμησαν με την ψήφο τους στις εκλογές, περίπου 50%.\nΑλλά ο…πολυμήχανος (Υπόδικος) βρήκε τρόπο να μην προσφύγει αυτός στα δικαστήρια.\nΑπορία:Αν έρθει τι θα πει άραγε!\nΑπλά έδωσε την εντολή και αφήνει τους άλλους να εκτεθούν.\nΦαίνεται ότι συνήθισε τόσα χρόνια την παρέα μου, που θέλει και μένα…υπόδικο!\nΚαι θα απαντήσω μόνο σε σας κύριε Κυρζόπουλε: Ξέρεις πολύ καλά, πόσο σε εκτιμούσα και συνεχίζω να σε εκτιμώ!!\nΓιατί και εσύ υπογράφεις την ανακοίνωση της ΕΠΣ Κοζάνης.Είναι έγκλημα και τιμωρείτε το να είναι κανείς φιλόδοξος και να θέλει να προσφέρει; Oπως το έχω αποδείξει άλλωστε στην πορεία μου αυτά τα χρόνια!!!\nΕάν ναι είναι…έγκλημα, εγώ θα ζητήσω ταπεινά συγγνώμη από όλους σας.\nΑλλιώς περιμένω να γίνει το αντίθετο.\nΚαι συνεχίζω προς εσένα κύριε Κυρζόπουλε:\nΠροσωπική φιλοδοξία εννοείς το ότι σε παρότρυνα να γίνεις Πρόεδρος σε μια προσωπική μας συνάντηση, επί 1,50 ώρα\nσε γνωστό καφέ της Κοζάνης και μου έλεγες με σθένος ‘’για μένα τελείωσε η ΕΠΣ Κοζάνης, ούτε καν για σύμβουλος (!) δεν θα βάλλω.\nΤι έγινε και άλλαξες γνώμη την τελευταία ημέρα των εκλογών?\nΑπό εσένα τουλάχιστον δεν περίμενα ότι θα έρθει μια ημέρα που θα με…έσερνες στα δικαστήρια, ΧΩΡΙΣ τη…θέλησή σου!!!!\nΕγώ να ξέρεις ότι και αύριο που θα σε δω, θα σου πω ΚΑΛΗΜΕΡΑ με όλη μου την ψυχή! Γιατί γνωρίζω.\nΜε τους υπόλοιπους συναδέλφους θα τα πούμε στα δικαστήρια. Εκεί που θα…αναπτύξετε(!) τα επιχειρήματα σας.\nΘα έρθετε όμως, εγώ θα σας περιμένω…\nΚαι να ολοκληρώσω την ανακοίνωση μου, με μια Μαντινάδα:\n‘’ Τον άνδρα πούχει με αρχές,\nΠράμα στον κόσμο δεν μπορεί\nΝα τον…εταπεινώσει!!!! ‘’\nΠρώην Ταμίας Ε.Π.Σ. Κοζάνης\nΑναρτήθηκε από Ματιές στα σπορ με ΘΑΡΡΟΣ στις 2:55 μ.μ.


Ψυχολογικό τεστ (με εικόνες) - Σελίδα 4 - Phorum.com.gr\nΨυχολογικό τεστ (με εικόνες)\nΕπιλέξτε την ερώτηση αν η αριστερή (1η) εικόνα είναι σωστή. Αν είναι η 2η σωστή μην επιλέξετε.\nΤο δημοψήφισμα λήγει την 03 Ιούλ 2020, 08:10\nΘυμάσαι πώς είχε σχεδιαστεί ο Πίκατσου;\nΘυμάσαι πώς ήταν αρχικά το λογότυπο του προϊόντος της εικόνας;\nΘυμάσαι πώς παρουσιαζόταν τις περισσότερες φορές ο εικονιζόμενος ήρωας;\nΘυμάσαι πώς ήταν στη δεκαετία του '90 το σήμα της Fruit of the Loom;\nΘυμάσαι ποιος ήταν ο τίτλος της παρακάτω διάσημης σειράς κατά την πρώτη τηλεοπτική προβολή της;\nΘυμάσαι πώς ήταν το λογότυπο της παρακάτω σειράς κινουμένων σχεδίων τη δεκαετία του '80;\nΘυμάσαι ποιο είναι το αυθεντικό λογότυπο των κινουμένων σχεδίων της εικόνας;\nΑναγνωρίζεις το πραγματικό χαμόγελο της "Μόνα Λίζα" ;\nΘυμάσαι πώς ήταν σχεδιασμένος ο εικονιζόμενος χαρακτήρας του παιχνιδιού Monopoly στις περισσότερες εκδόσεις;\nΘυμάσαι πόσες ήταν πραγματικά οι Ηνωμένες Πολιτείες Αμερικής;\nΘυμάσαι ποια δεκαετία ανακηρύχθηκε Αγία η Μητέρα Τερέζα από την Ινδία;\nΘυμάσαι ποια δεκαετία πέθανε ο Νέλσον Μαντέλα;\nΘυμάσαι να έχει πεθάνει ο πρώτος άνθρωπος που πάτησε το πόδι του στη Σελήνη, ο Νηλ Άρμστρονγκ;\nΘυμάσαι τι έλεγε η κακιά μάγισσα στον καθρέφτη της στο παραμύθι "Η Χιονάτη";\nΘυμάσαι πώς πέθανε ο πρώτος άνθρωπος στο διάστημα, Γιούρι Γκαγκάριν;\nΣύνολο ψήφων: 373\nRe: Ψυχολογικό τεστ (με εικόνες)\nΜη αναγνωσμένη δημοσίευση από vantono » 22 Ιουν 2020, 10:20\n22 Ιουν 2020, 10:14\n22 Ιουν 2020, 10:05\nΤο σήμα της κιτ κατ, το φρουιτ λουμ και εκεινο τον χαλκάνθρωπο ούτε που τα ξερω, δεν τα εχω δει καν στη ζωή μου για να εχει αποθηκευτεί εστω και κάτι μικρό στη μνήμη, βασικά. Βάλ'τε κανα' τεστάκι και για νεαρούδια, μωρέ γέροντες.\nΑλλα θα κάνω το τεστακι γιατι ειμαι περιεργος για τα αποτελέσματα.\nΜη σου πω ούτε το ένα τρίτο δεν ήξερα και γω απο περιέργεια απάντησα και σχεδόν όλα διαισθητικά.Έχω καλή διαίσθηση.\nΚαλά, τα υπόλοιπα λίγο-πολύ ιστορικά είναι, όλο και κατι θα ξέρεις, θα έχεις διαβάσει ή απλώς θα έχει πάρει το αυτί σου. Αλλά το πως ήταν το λογότυπο της τάδε καπότας τη δεκαετία του '70, ενω το τεστ απευθύνεται και σε αρκετά μεταγενέστερους, ειμαι πολύ περίεργος να δω που καταλήγει.\nΜη αναγνωσμένη δημοσίευση από Myrsini » 22 Ιουν 2020, 10:52\n22 Ιουν 2020, 10:20\nΝταξ τα ιστορικά τα ήξερα όλα αλλά η Μόνα Λίζα που δεν μπορώ να βρω διαφορά και όλα τα διαφημιστικά και πικατσού στην τύχη !\nΜη αναγνωσμένη δημοσίευση από shrike » 22 Ιουν 2020, 11:30\n20 Ιουν 2020, 18:39\n19 Ιουν 2020, 11:02\nΑαααα, τι παπάρας. Λάθος το 'παιξα. Πρώτα τσέκαρα (σχεδόν τα πάντα) και μετά διάβασα τη διατύπωση\nΜε ποια λογική τα τσέκαρες?\nΜε καμιά λογική, απ' ό,τι φάνηκε τελικά.\nΠριν διαβάσω το OP, είδα τα check boxes της ψηφοφορίας και σε όποιο ήξερα (ή τέλος πάντων πίστευα ότι ήξερα) την σωστή απάντηση, έκανα τικ. Οπότε, τα έχω τσεκάρει σχεδόν όλα (πλην 1-2), άρα άλλα αντ' άλλων...\nΑν σ' ενδιαφέρει το σωστό συνολικό αποτέλεσμα, σβήσε τα δικά μου δεν ισχύουν.\nΜη αναγνωσμένη δημοσίευση από Spiros252 » 22 Ιουν 2020, 12:44\nΔεν παρεμβαίνουμε σε ψηφοφορίες.\nΑν θες στο τέλος να μας πεις να τα αφαιρέσουμε από τη σούμα που θα κάνουμε.\nΜη αναγνωσμένη δημοσίευση από shrike » 22 Ιουν 2020, 12:49\nΔεν έχω τικάρει αυτό με το sex & the city και το άλλο με τη monopoly. Αυτά τα δυο μόνο. Όλα τα άλλα τα έχω τσεκάρει.\nΑν θες και σου χρειάζεται πάντως, αφαίρεσέ τα. Τι παρέμβαση λες; Αφού εγώ που τα έβαλα σου λέω να τα πετάξεις τα δικά μου, μια που είναι λανθασμένα, για να μη σου χαλάνε το αποτέλεσμα.\nΜη αναγνωσμένη δημοσίευση από Spiros252 » 22 Ιουν 2020, 21:31\nΚαι για τα άλλα κάτι θα έχει πάρει το μάτι σου. Σε κανένα παλιό περιοδικό, παλιά ταινία ή κάτι.\nΑυτό που μας ενδιαφέρει βέβαια είναι τί είναι καταγεγραμμένο στη μνήμη σου.\nΓια άτομα 35+ βέβαια είναι καταλληλότερο το τεστ.\nΜη αναγνωσμένη δημοσίευση από ST48410 » 27 Ιουν 2020, 18:37\nΤελικά τι τεστ ήταν αυτό;\nΜη αναγνωσμένη δημοσίευση από Spiros252 » 27 Ιουν 2020, 20:34\nΣταμάτησαν να συμμετέχουν\nΕλάτε τώρα που γυρίζει, θέλουμε μερικά άτομα ακόμα.\nΜη αναγνωσμένη δημοσίευση από Gherschaagk » 27 Ιουν 2020, 20:35\nΜη αναγνωσμένη δημοσίευση από Spiros252 » 28 Ιουν 2020, 20:17\nΝα βγάλω κάπως αξιόπιστα συμπεράσματα.\nΜη αναγνωσμένη δημοσίευση από Σωκράτης » 28 Ιουν 2020, 20:25\n22 Ιουν 2020, 21:31\nΔεν είναι απαραίτητο να είναι ολόκληρη η εικόνα καταγεγραμμένη στη μνήμη. Μπορεί να κωδικοποιηθεί με τεοιον τρόπο που απλά να σου απαντήσουν ότι πράγματι το έχουν δει στο παρελθόν αλλά και οι δυο εικόνες θα μπορούσαν να είναι σωστές γιατί ποτέ δεν τις παρατήρησαν. Εγώ προσωπικά δεν τα θυμάμαι όλα. Κάποια μου είναι παντελώς άγνωστα. όσα όμως θυμάμαι ότι τα έχω ξαναδεί στο παρελθόν, δεν ξέρω να πω ποια λεπτομέρεια είναι λάθος ή όχι. Το ίδιο σωστά μου φαίνονται και στις δύο περιπτώσεις.\nΜη αναγνωσμένη δημοσίευση από Spiros252 » 28 Ιουν 2020, 21:16\nΑκολούθησε το ένστικτο σου.\nΜη αναγνωσμένη δημοσίευση από Myrsini » 01 Ιούλ 2020, 22:35\nΩραία τι θα γίνει με αυτό; Δεν θα μάθουμε ποτέ;\nΜη αναγνωσμένη δημοσίευση από the comet the course the tail » 02 Ιούλ 2020, 11:41\nαπό ότι βλέπω είναι πολλοί που δεν ψήφισαν καν, δλδ ψήφισαν ότι η 2η είναι σωστή σε όλα.\nΜη αναγνωσμένη δημοσίευση από AlienWay » 02 Ιούλ 2020, 11:53\nΑ, το μαντέλα εφέκτ. Το μαντέλα εφέκτ.\nΝέα δημοσίευση Ψυχολογικο τεστ\nΤελευταία δημοσίευση από Γενιά της Αμαρτίας « 30 Νοέμ 2019, 18:12\nαπό Ορέστης 35 » 28 Νοέμ 2019, 12:06 » σε Ψυχολογία\n30 Νοέμ 2019, 18:12\nΝέα δημοσίευση Εικόνες από το μέλλον\nΤελευταία δημοσίευση από Ζενίθεδρος « 07 Φεβ 2020, 09:05\nαπό Τσουνάμις » 07 Φεβ 2020, 08:57 » σε Κοινωνικά θέματα\n07 Φεβ 2020, 09:05\nΝέα δημοσίευση Εικόνες από μυνέτα\nΤελευταία δημοσίευση από Adidas « 04 Δεκ 2020, 14:17\nαπό Adidas » 04 Δεκ 2020, 14:17 » σε Περί ανέμων και υδάτων\n04 Δεκ 2020, 14:17\nΝέα δημοσίευση Εικόνες στα πακέτα\nΤελευταία δημοσίευση από ksk « 06 Δεκ 2020, 14:27\nαπό Βλήμα » 04 Δεκ 2020, 13:59 » σε Περί ανέμων και υδάτων\n06 Δεκ 2020, 14:27


Στο πλαίσιο του περιβαλλοντικού βιωματικού προγράμματος «Δάσος», επισκέφθηκαν τη Β' τάξη οι υπεύθυνοι του εργαστηρίου φυσικών επιστημών Peiramatistas του NOESIS! Με την καθοδήγησή τους, συμμετείχαμε στην αποστολή «Το έδαφος και τα μυστικά του»!\nΠρόκειται για ένα εκπαιδευτικό πρόγραμμα, όπου οι μαθητές συμμετέχουν σε μια σειρά από πειράματα που σχετίζονται με το ριζικό σύστημα των φυτών, τη διάβρωση του εδάφους ανάλογα με τη βλάστηση, τη φυσική αναβλάστηση (πλάθοντας σβώλους με λάσπη και μείγμα σπόρων) και τα στοιχεία που περιέχει το έδαφος.\nΤέλος, δημιουργήσαμε μια μακέτα, έναν "ανάγλυφο χάρτη", όπου αποτυπώσαμε τις φυσικές διαμορφώσεις του εδάφους! Τα παιδιά φέρνουν στο σπίτι κομμάτι από τη μακέτα που έφτιαξαν, καθώς και το σβώλο από χώμα και διαφορετικούς σπόρους. Μπορείτε να τον σπείρετε και να δείτε ποιο σποράκι θα φυτρώσει πρώτο!


Μόλις 99 επίορκοι έχουν τεθεί εκτός Δημοσίου - Newpost.gr\nτου Newsroom Δημοσίευση 4 Ιουνίου 2013, 08:22 / Ανανεώθηκε 4 Ιουνίου 2013, 08:28 Μόλις 99 επίορκοι έχουν τεθεί εκτός Δημοσίου\nΑναλυτικά στοιχεία για την πορεία των υποθέσεων επίορκων υπαλλήλων που εκκρεμούν στα πειθαρχικά συμβούλια θα παραδώσει, μεταξύ άλλων, την Τρίτη στα τεχνικά κλιμάκια της τρόικας το υπουργείο Διοικητικής Μεταρρύθμισης.\nΣύμφωνα με την «Καθημερινή», όπως προκύπτει από τα επίσημα στοιχεία, η κατηγορία των επίορκων αποτελεί «αμελητέα», επί του παρόντος, δεξαμενή για τη συμπλήρωση του αριθμού των 2.000 υπαλλήλων που θα πρέπει τους προσεχείς μήνες να τεθούν εκτός Δημοσίου.\nΣύμφωνα με τα μέχρι στιγμής στοιχεία, τα οποία θα επικαιροποιούνται και θα αποστέλλονται μηνιαίως με αναφορά του υπουργείου Διοικ. Μεταρρύθμισης προς τα τεχνικά κλιμάκια των πιστωτών, από τον Ιούλιο του 2012 μέχρι και τον περασμένο Μάρτιο μόλις 99 επίορκοι έχουν τεθεί εκτός Δημοσίου με την ποινή της οριστικής παύσης.\nΕξ αυτών οι 18 απολύθηκαν το διάστημα Φεβρουαρίου - Απριλίου, ενώ οι 85 έχουν ήδη διαγραφεί και από το Μητρώο Μισθοδοσίας του Δημοσίου. Παράλληλα, 940 υπάλληλοι έχουν τεθεί σε καθεστώς αυτοδίκαιης αργίας καθώς ελέγχονται για σοβαρά αδικήματα όπως απιστία, πλαστογραφία, υπεξαίρεση, δωροδοκία, αλλά και για σοβαρά παραπτώματα, όπως αδικαιολόγητη αποχή από τα καθήκοντά τους, άρνηση εκτέλεσης υπηρεσίας κ.ά.\nΑναλυτικά, την περίοδο 20122013 ασκήθηκαν 500 ποινικές διώξεις εις βάρος υπαλλήλων, που αφορούν 1.000 αδικήματα. Σημειώνεται ότι την περίοδο 20072011 είχαν ασκηθεί συνολικά 540 ποινικές διώξεις για 1.100 αδικήματα. Παράλληλα, υπό εξέταση τελούν 2.127 πειθαρχικές υποθέσεις - 1.550 σε πρωτοβάθμια και 577 σε δευτεροβάθμια πειθαρχικά συμβούλια. Συνολικά, τα πρωτοβάθμια, το διάστημα 2008-2012 επέβαλαν πειθαρχικές ποινές σε 3.479 υπαλλήλους.\nΑπό τους 99 οριστικώς παυθέντες, οι 18 περιπτώσεις τελεσιδίκησαν το διάστημα Φεβρουάριος-Απρίλιος 2013. Εξ αυτών οι μισές αφορούσαν αδικαιολογήτως απόντες από την υπηρεσία, μία παράβαση καθήκοντος, άλλη μία παράνομη παράδοση ιδιαιτέρων μαθημάτων, μία σεξουαλική παρενόχληση, μία κατοχή δεύτερης θέσης στο Δημόσιο, δύο αποχή από τα καθήκοντα καθώς και διαχειριστικές παραλείψεις, ενώ τρεις αφορούσαν ασφαλισμένους «μαϊμού».\nΕπιπλέον, τα πρωτοβάθμια πειθαρχικά συμβούλια επέβαλαν σε 348 ακόμα περιπτώσεις σοβαρές ποινές (Ιανουάριος με Νοέμβριος 2012).\nΣύμφωνα με τα επίσημα στοιχεία του υπουργείου Διοικ. Μεταρρύθμισης, από τον Ιανουάριο έως σήμερα έχουν δημοσιευθεί οκτώ αποφάσεις που αφορούν οριστική παύση υπαλλήλων, ενώ ακόμα 25 υποθέσεις που επισείουν την ίδια ποινή έχουν ήδη συζητηθεί και αναμένεται η έκδοση αποφάσεων από το Ανώτατο Δικαστήριο. Επιπλέον, προς συζήτηση εκκρεμούν 69 πειθαρχικές υποθέσεις που αφορούν ενδεχόμενη ποινή οριστικής παύσης και έχουν προσδιοριστεί να συζητηθούν έως τον Νοέμβριο.


Μαίρη Συνατσάκη: Έκανε την πρώτη αποκάλυψη για το «διαζύγιο» μετά από 12 χρόνια φιλίας! - News - Youweekly\nNews 20.11.2019 21:13\nΈκανε την πρώτη αποκάλυψη η Μαίρη Συνατσάκη για το «διαζύγιο» που πήρε μετά από 12 χρόνια φιλίας από τον Σπύρο Σαμοΐλη.\nΗ παρουσιάστρια μέσα από βίντεο που δημοσίευσε στο κανάλι της στο Youtube αναφέρθηκε στο τέλος της σημαντικής για εκείνη σχέσης και στην αιτία που συνέβη αυτό.\nΗ Μαίρη Συνατσάκη, παραδέχτηκε η φιλία τους έχει όντως τελειώσει μετά από 12 ολόκληρα χρόνια και η ίδια εξήγησε πως δεν μπορεί να δώσει πολλές λεπτομέρειες για το «διαζύγιο» τους.\nΤο μόνο που αποκάλυψε είναι πως η αιτία του χωρισμού ήταν πολύ σημαντική.


Όλοι στην απεργιακή συγκέντρωση στην Λαμία 10.00 π.μ. στην Πλατεία Πάρκου! - LamiaTimes.gr\nHome / Κοινωνία / Πολιτική / Όλοι στην απεργιακή συγκέντρωση στην Λαμία 10.00 π.μ. στην Πλατεία Πάρκου!\nLamiaTimes.gr Τετάρτη, Δεκεμβρίου 13, 2017 Κοινωνία, Πολιτική\nΗ κυβέρνηση προσπαθεί να καλλωπίσει την εικόνα της πραγματικότητας για τη λαϊκή οικογένεια, που παραμένει ζοφερή και δύσκολη. Με κοινωνικά μερίσματα, που θα πάρουν λιγότεροι από τους μισούς που δικαιούνται, με επιστροφές παρακρατήσεων στους συνταξιούχους που ποτέ δεν τις βλέπουν, προσπαθεί να κρύψει το αληθινό της πρόσωπο, που κρύβεται σε τροπολογίες στη Βουλή και σαν τον κλέφτη τις φέρνει μεσ' τα μαύρα μεσάνυχτα να ψηφιστούν, όπως και εσχάτως επιχείρησε με την περιστολή του δικαιώματος στην απεργία. Η 3η αξιολόγηση των μαθητών του κεφαλαίου, όπως οι ίδιοι μας ενημερώνουν, πάει καλά... Αυτό σημαίνει ότι εξασφαλίζουν ότι ο λάκκος των λεόντων δεν θα έχει έξοδο διαφυγής για το θήραμα λαό.\nΗ κυβέρνηση ΣΥΡΙΖΑ - ΑΝΕΛ ακολουθεί την ίδια και απαράλλακτη συνταγή που χρησιμοποίησαν όλες οι προηγούμενες κυβερνήσεις, η οποία είναι η αντιλαϊκη πολιτική δεμένη με την καταστολή και τον αυταρχισμό. Επιτέθηκε σε εργάτες που απεργούσαν για δουλειά και μισθούς στα Γιάννενα, συνέλαβαν 12 απεργούς και τον πρόεδρο του Εργατικού Κέντρου, επιτέθηκε σε φοιτητές που ζητούσαν ένα πιάτο φαΐ στις φοιτητικές εστίες, επιτέθηκε και στους εργαζομένους που παλεύουν στα ειρηνοδικεία να μην χαθούν λαϊκές κατοικίες.\nØ Υπογραφή Εθνικής Γενικής Συλλογικής Σύμβασης και επαναφορά με νόμο στα 751 ευρώ για όσους αμείβονται με το βασικό μισθό, ως ελάχιστη βάση για αυξήσεις στον κατώτερο μισθό. Κατώτερο μεροκάματο 33,57 ευρώ.\nØ Να καταργηθεί με νόμο το αίσχος των μισθών πείνας, των 586 και 511 ευρώ και κανένας εργαζόμενος να μη βρίσκεται κάτω από τα 751 ευρώ.\nØ Να καταργηθούν άμεσα όλοι οι αντεργατικοί νόμοι που τσακίζουν τις Συλλογικές Συμβάσεις. Καθολική ισχύς και υποχρεωτικότητα των Συλλογικών Συμβάσεων Εργασίας. Εφαρμογή της μετενέργειας μέχρι την υπογραφή νέας ΣΣΕ χωρίς κανέναν χρονικό περιορισμό.\nØ Όχι στις αντεργατικές αλλαγές που αλυσοδένουν τη λειτουργία των Συνδικάτων, που εμποδίζουν την προκήρυξη απεργιών και την ανάπτυξη αγώνων των εργαζομένων, τις εργατικές διεκδικήσεις.


Πλήρη κάλυψη Καχριμάνη για τις απολύσεις στη Μονάδα Επεξεργασίας Αποβλήτων στο Ελευθεροχώρι - EPIRUS TV NEWS\nΠλήρη κάλυψη Καχριμάνη για τις απολύσεις στη Μονάδα Επεξεργασίας Αποβλήτων στο Ελευθεροχώρι\nepirustvnews 4/26/2021 03:33:00 μ.μ.\nΔύο εργάτες που απολύθηκαν την προηγούμενη εβδομάδα στην Μονάδα Επεξεργασίας Αποβλήτων στο Ελευθεροχώρι με το πρόσχημα ότι έχει μειωθεί ο όγκος των αποβλήτων προς επεξεργασία ενώ οι εργάτες βρίσκονται εν αναμονή άλλων 2 απολύσεων για τον ίδιο λόγο. Παράλληλα οι εργαζόμενοι καταγγέλλουν εντατικοποίηση των εργασιών, κλίμα τρομοκρατίας και άσχημη συμπεριφορά απέναντί τους. Την ίδια στιγμή που η εταιρία έχει επιβάλλει –κι η Περιφέρεια έχει αποδεχθεί- να πληρώνεται για μια ελάχιστη εγγυημένη ποσότητα σκουπιδιών ακόμα κι αν δεν μεταφερθεί απολύτως τίποτα. Έτσι η επιχείρηση έχει εξασφαλίσει έσοδα 5,2 εκατομμυρίων ευρώ, το χρόνο, βρέξει-χιονίσει τα οποία-αν αποδεχτούμε ότι έχει μειωθεί ο όγκος των αποβλήτων και άρα τα λειτουργικά έξοδα του εργοστασίου- μετατρέπονται σε καθαρό κέρδος. Η ΛΑ.ΣΥ ζήτησε από την Περιφερειακή Αρχή, που έχει την ευθύνη της Μονάδας να πάρει πρωτοβουλίες για να αποκατασταθεί αυτή η αδικία σε βάρος των εργατών .\nΟ Περιφερειάρχης όμως, για ακόμα μια φορά, και παρά τις δήθεν διαφωνίες και τους καβγάδες του με την επιχείρηση, έδωσε πλήρη κάλυψη για τις απολύσεις και δήλωσε αναρμόδιος σε θέματα εργαζομένων. Για ακόμα μια φορά, η Περιφέρεια απέδειξε ότι παρά τους καβγάδες στα επιμέρους, παραμένει στο πλευρό των μεγάλων επιχειρηματικών ομίλων και απέναντι απ το λαό. Παράβλεψε το γεγονός ότι η δικαιολογία της επιχείρησης είναι οι οικονομικές δυσλειτουργίες την στιγμή που η περιφερειακή αρχή εξασφαλίζει είσπραξεις 5,2 εκατ. ευρώ το χρόνο στην επιχείρηση πάει δεν πάει σκουπίδι. Η αντιμετώπιση δείχνει για μια ακόμη φορά την εχθρότητα της περιφερειακής αρχής στα εργασιακά δικαιώματα των εργατών και την παραβίαση τους ακόμη και από επιχειρήσεις που τελούν υπό την εποπτεία της Περιφέρειας.\nΠλήρη κάλυψη Καχριμάνη για τις απολύσεις στη Μονάδα Επεξεργασίας Αποβλήτων στο Ελευθεροχώρι Reviewed by epirustvnews on 4/26/2021 03:33:00 μ.μ. Rating: 5


Τετράδιο εξόδου: Κατοικούσα τότε...ΧΙΙΙ\nΚατοικούσα τότε... μάλλον στο σπίτι μου. Πως το κατάλαβα; Ξέχνα, τις ερωτήσεις. Ας έχομε κάποια απάντηση χωρίς κόπο. Ας πάρουμε τα πράγματα από το τέλος...Στα χέρια μου κρατούσα ένα ζευγάρι κλειδιά, τα εξωτερικά του τεράστιου κτηρίου. Καλό σημάδι...\nΤο ημερολόγιο έγραφε 25. Απριλίου. 2016


Πρώτο φιλικό με τον Φάρο για τον Αρκαδικό | Basketpress\nΠρώτο φιλικό με τον Φάρο για τον Αρκαδικό\nΤο πρώτο του επίσημο φιλικό για τη νέα αγωνιστική περίοδο δίνει ο Αρκαδικός, το ερχόμενο Σάββατο 5/9/2015 στις 14:00 στο ΔΑΚ Τρίπολης με αντίπαλο το Φάρο Κερατσινίου.\nΟι πόρτες του ΔΑΚ θα είναι ανοιχτές για τον κόσμο της ομάδας, ο οποίος θα μπορεί να πάρει μια πρώτη γεύση από τον Αρκαδικό της αγωνιστικής περιόδου 2015-2016 που θα τον βρει στα γήπεδα της BasketLeague.\nΠαράλληλα, ενημερώνουμε το φίλαθλο κοινό πως πριν από την αναμέτρηση, όσοι το επιθυμούν θα έχουν την δυνατότητα να προμηθευτούν και κάρτα διαρκείας για τη νέα σεζόν.\nTags:featuredΑ1Α2 ΑνδρώνΑρκαδικόςΜπασκετικά ΝέαΦάρος ΚερατσινίουΦιλικά\nPrevious : Ξεκινούν οι Ακαδημιες της Καλαμάτας 80!\nNext : Φιλική νίκη για την Νίκη!


Ο ΧΑΦΙΕΣ: Πώληση ΔΕΗ: Αγαπητοί καταναλωτές, έρχεται κόλαση\nΎπουλη ενέργεια που ισοδυναμεί με εθνικό έγκλημα\nΛίγες μόλις ημέρες μετά την παρουσία του Κυριάκου Μητσοτάκη στην ΔΕΘ, Έρχεται η αιφνίδια εξέλιξη με την εκποίηση της ΔΕΗ. Αιφνίδια για όλους εμάς, διότι ο πρωθυπουργός γνώριζε τι πρόκειται να συμβεί, όμως το απέκρυψε από τον ελληνικό λαό. Αυτό το στοιχείο από μόνο του, είναι ανεπίτρεπτο και εξαιρετικά ύποπτο.\nΗ αύξηση του Μετοχικού Κεφαλαίου της ΔΕΗ κατά 750 εκατ. ευρώ με τους όρους που γίνεται , δηλαδή χωρίς τη συμμετοχή του βασικού μετόχου που είναι το ελληνικό δημόσιο, ισοδυναμεί με «παραίτησή» του από την μεγαλύτερη βιομηχανική επιχείρηση της πατρίδας μας. Μία επιχείρηση η οποία είναι εξέχουσας κοινωνικής, οικονομικής και εθνικής σημασίας.\nΚοινωνικής, διότι οι λογαριασμοί του ρεύματος αποτελούν ένα σχεδόν ανελαστικό κόστος που επιβαρύνει το σύνολο των ελληνικών νοικοκυριών. Όταν το κράτος απεμπολεί το δικαίωμα ελέγχου των τιμολογίων σε ένα αγαθό το οποίο είναι βασικό και επηρεάζει τις ζωές του συνόλου του πληθυσμού, διαπράττει ένα έγκλημα κατά της κοινωνίας.\nΟικονομικής, διότι Το κόστος της ενέργειας είναι η βασική παράμετρος ανταγωνιστικότητας μίας χώρας. Επηρεάζει οριζόντια το σύνολο των τιμών των προϊόντων και κατά μεγάλο μέρος, την πλειοψηφία των παρεχομένων υπηρεσιών. Ένας ιδιώτης ο οποίος θα τιμολογεί ανεξέλεγκτα το προϊόν του, δεν θα έχει καμία ευαισθησία και κανένα ενδιαφέρον να ασκήσει ανταγωνιστική πολιτική προκειμένου να βοηθήσει στην συνολική ανάπτυξη της οικονομίας. Το αντίθετο. Θα είναι σε θέση να εκβιάσει το ίδιο το κράτος και την κάθε κυβέρνηση, έχοντας τα χέρια του ένα υπερόπλο που μπορεί να επηρεάσει ακόμα και τους ρυθμούς ανάπτυξης της εθνικής οικονομίας!\nΕθνικής, διότι απλούστατα είναι αδιανόητο να εκποίησης την βιομηχανία και τα δίκτυα παραγωγής και μεταφοράς του ηλεκτρικού ρεύματος, σε μία χώρα η οποία αντιμετωπίζει οξύτατη εθνική κρίση σε πολλά επίπεδα. Η Ελλάδα δεν είναι Λουξεμβούργο η Ελβετία, ούτως ώστε ένα αγαθό βασικό για την ίδια την άμυνα της χώρας, να βρίσκεται στα χέρια ιδιώτη και ως φαίνεται, αλλοδαπού!\nΠρόκειται λοιπόν για ένα προμελετημένο έγκλημα, το οποίο συνεχίζει την εγκληματική πολιτική του Κώστα Σημίτη και του Γιώργου Παπανδρέου που εκχώρησαν τον Ο.Τ.Ε. σε Γερμανούς. Αφού δηλαδή εκχωρήσαμε τις τηλεπικοινωνίες σε αλλοδαπούς, τώρα εκχωρούμε και την ενέργεια. Μετατρέποντάς το κράτος σε ένα πραγματικό κουφάρι, με μία ύπουλη μεθόδευση την οποία δεν γνώριζαν ούτε οι εργαζόμενοι στην επιχείρηση.\nΤην εφιαλτική αυτή εξέλιξη θα την νιώσει στο πετσί του σύντομα κάθε έλληνας, ο οποίος θα βλέπει το κόστος του ρεύματος να αυξάνεται και τις κοινωνικές παροχές και διευκολύνσεις να εξανεμίζονται. Με απλά λόγια, η ζωή κάθε Έλληνα, ειδικά των μικρομεσαίων, θα μετατραπεί σε κόλαση μόνο και μόνο από αυτή την κυβερνητική μεθόδευση.\nΔυστυχώς, ο Κυριάκος Μητσοτάκης συνεχίζει την αντεθνική δράση του Κώστα Σημίτη, αφαιρώντας από την Ελλάδα κάθε δυνατότητα ανάπτυξης αλλά και ουσιώδους αντίστασης έναντι των εξωτερικών απειλών.\nΗ ομολογία του κυβερνητικού εκπροσώπου σήμερα το πρωί στον Σκάι, είναι ενδεικτική:\n5 σημάδια που φανερώνουν προβλήματα στους πνεύμονες Συχνά θεωρούμε την υγεία των πνευμόνων μας –όπως και άλλες πτυχές της υγείας...\nΓιώργος Τράγκας: Εισήχθη στο «Σωτηρία» με κορονοϊό\nAlex JONES: «Οι 10 προβλέψεις για την Όμικρον, είναι μέρος του παγκόσμιου σχεδίου κατάληψης»\nΑνοίξε η κάλπη για την επόμενη ημέρα του... ΠΑΣΟΚ: Πού και πώς θα ψηφίσουν οι φίλοι του κόμματος


ae tv: Όχι, δεν είναι “τίποτα”!!Απλά ένας άνεργος λιποθύμησε!!\nΌχι, δεν είναι “τίποτα”!!Απλά ένας άνεργος λιποθύμησε!!\n«Ποιος είναι; / Τίποτα, τίποτα. / Ποιος είναι; / Ένας άνεργος λιποθύμησε. Τίποτα. / Μπορεί και να πέθανε. Τίποτα. / Σκασμός!!! Σκασμός λοιπόν μιλάει ο υπουργός!» (Τ. Λειβαδίτης, «Φυσάει στα σταυροδρόμια του κόσμου»).\nΜέσα σε μια βδομάδα, όχι σε κανένα μακρινό μέρος ή παρελθόν, αλλά στην Ελλάδα του 2012, δύο άνθρωποι πέθαναν από το κρύο, γιατί δεν είχαν πού να κοιμηθούν. Ήδη από το 2009, λένε τα επίσημα στοιχεία, ένας στους τέσσερις Έλληνες ζει κάτω από το όριο της φτώχειας, ένας στους πέντε είναι άνεργος, ποσοστό που φτάνει περίπου τον έναν στους δύο στις νεαρές ηλικίες.\nΔεν πρόκειται για στατιστική. Οι δύο άνθρωποι που ξεψύχησαν στα παγκάκια των Χανίων και της Αθήνας δεν είναι απλά +2 σε έναν μακάβριο κατάλογο. Ήταν άνθρωποι, με όνομα, με πρόσωπο, κάποτε κάποιοι τους γνώρισαν, τους βλέπαμε όλοι περνώντας από μπροστά τους.\nΟι «δακρύβρεχτες» δηλώσεις των αυτόκλητων «σωτήρων της πατρίδας» δεν αρκούν πλέον για να κατευνάσουν την οργή. Ποια έκτακτη ανάγκη, ποιο υπέρτερο εθνικό συμφέρον απαιτεί ή δέχεται να πεθαίνουν άνθρωποι από το κρύο; Ποια τρόικα ή ποια κυβέρνηση μπορεί να κρίνει ότι η μία ή η άλλη\nζωή αξίζει λιγότερο, ότι «δεν έγινε και τίποτα» αν κάποιοι δεν έχουν πού να κοιμηθούν ή τι να φάνε;\nΣυζητιέται πολύ το αν πράγματι υπάρχει εναλλακτική διέξοδος από την κρίση, χωρίς «μνημόνιο» και απανωτά μέτρα λιτότητας. Η Αριστερά, όσο κι αν κάποιοι επιμένουν να κάνουν πως δεν την άκουσαν, έχει καταθέσει μια ολοκληρωμένη αντι-πρόταση, στην οποία ίσως θα χρειαστεί να επανέλθουμε.\nΠρος το παρόν, ας περιοριστούμε σε αυτό. Ακόμα και αν δεν συμφωνούμε όλοι σήμερα στις συγκεκριμένες λύσεις που προτείνει η Αριστερά ή αν μας φαίνονται δύσκολες, πρέπει τουλάχιστον να συμφωνήσουμε – και μάλιστα γρήγορα, γιατί μια γενικευμένη «ανθρωπιστική κρίση» είναι ήδη εντός των τειχών – ότι έχουμε ανάγκη από ένα εναλλακτικό αξιακό σύστημα με αλληλεγγύη, κοινωνική δικαιοσύνη και ανθρώπινη αξιοπρέπεια. Στο σύστημα αυτό άλλωστε, που συμπυκνώνεται συνθηματικά στο «οι άνθρωποι πάνω από τα κέρδη», βασίζεται το σύνολο της πολιτικής πρότασης της Αριστεράς. Αν λοιπόν συμφωνήσουμε ότι είναι επείγουσα ανάγκη να φέρουμε τις αρχές αυτές στο προσκήνιο, για να μπορέσουμε να βρούμε το δρόμο που θα μας βγάλει από την κρίση, τότε μπορούμε να συζητήσουμε και για το πώς θα προχωρήσουμε στο δρόμο αυτό.\nΕτικέτες άνεργος, δικαιώματα, κάτω από το όριο της φτώχειας, κυβέρνηση, τρόικα, ae tv, aplhrotoiergazomenoi


Τι κολυμβητήριο να διαλέξω για το παιδί μου; - Mothersblog.gr\nΤι κολυμβητήριο να διαλέξω για το παιδί μου;\n10 Μαρ 2020\tΕΚΠΑΙΔΕΥΣΗ\nΈχει μπει η άνοιξη για τα καλά και έχετε όρεξη να ξεκινήσετε κολυμβητήριο, το καλοκαίρι σιγά σιγά πλησιάζει και κανείς δεν θέλει να πάει στη παραλία το παιδί του χωρίς να είναι σίγουρος ότι θα είναι ασφαλές.\nΠως όμως να διαλέξεις το σωστό κολυμβητήριο για το παιδί σου; Έχουμε ετοιμάσει τον απόλυτο οδηγό για την επιλογή του καλύτερου παιδικού κολυμβητηρίου.\nΔεν έχει σημασία που είναι το κολυμβητήριο, σημασία έχει να μπορεί να προσφέρει τις κατάλληλες υπηρεσίες και το σωστό μάθημα στο παιδί.\nΜην επιλέξεις το πιο κοντινό, επίλεξε το πιο σωστό κολυμβητήριο για το παιδί ακόμα και αν χρειαστείς 15 λεπτά για να φτάσεις με το αυτοκίνητο.\nΝα αποφύγεις τα δημόσια κολυμβητήρια, χιλιάδες μέλη, ηλικιωμένοι, αθλητικές ομάδες κολυμπούν καθημερινά στις εγκαταστάσεις τους, οι πισίνες είναι τόσο μεγάλες που είναι αδύνατον να αλλάζει το νερό και οι κανόνες υγιεινής είναι καλοί αλλά σίγουρα δεν μπορούν να συγκριθούν με ένα καλό ιδιωτικό κολυμβητήριο.\nΥπάρχουν δεκάδες ιδιωτικά κολυμβητήρια, πόσα όμως είναι αποκλειστικά για παιδιά; Αφού θα πληρώσεις μη το διαπραγματευτείς, επίλεξε αυτό το κολυμβητήριο που λειτουργεί αποκλειστικά για παιδιά, δεν υπάρχουν ώρες κοινού και δεν μπορεί να κολυμπήσει όποιος ενήλικας θέλει παρά μόνο τα παιδιά και οι συνοδοί που μπαίνουν μαζί τους στο νερό. Το κόστος τους είναι από 45€ έως 70€ το μήνα ανάλογα με το πρόγραμμα που θα διαλέξεις και έχουν και μια εγγραφή συνήθως 20€. Είναι 5€-10€ ακριβότερα γιατί είναι αποκλειστικά για παιδιά αλλά μπορείς να είσαι 100% σίγουρος.\nΠροσπάθησε να βρεις κολυμβητήρια τα οποία ανήκουν σε γνωστές αλυσίδες, έχουν υψηλά στάνταρτ και έχουν φήμη. Ανάμεσα σε ένα κολυμβητήριο της γειτονιάς και ένα μιας γνωστής αλυσίδας σίγουρα το δεύτερο έχει περισσότερους κανόνες ασφαλείας και μεγαλύτερους ελέγχους.\nΖήτησε να δεις τα πιστοποιητικά ελέγχου του νερού και τα πιστοποιητικά απολύμανσης. Τα κολυμβητήρια που κάνουν σωστή δουλειά στον τομέα της υγιεινής συνήθως τα έχουν σε περίοπτη θέση.\nΣε μια χώρα που η πρώτη αιτία θανάτου στα παιδιά είναι ο πνιγμός είναι φυσιολογικό για κάθε γονέα αυτή την εποχή να ψάχνει το καλύτερο κολυμβητήριο για το παιδί του. Αυτός είναι ο απόλυτος οδηγός επιλογής κολυμβητηρίου για παιδιά αυτή την άνοιξη. Κάνε την έρευνα σου και καλό παιχνίδι με ασφάλεια στις παραλίες.\nΠΑΙΔΙ ΚΑΙ ΚΟΛΥΜΒΗΤΗΡΙΟ


Ο ΕΦΕΤ συμβουλεύει: Τι να προσέχουμε όταν αγοράζουμε αυγά\nΠρώτη Δημοσίευση:\tΤετάρτη, 03. 04. 2019 - 15:54\nΕπιδιώκοντας συνεχή επικοινωνία με κάθε πρόσφορο μέσο για την ενημέρωση των καταναλωτών σε θέματα υγιεινής και ασφάλειας των τροφίμων, καθώς και σε θέματα προστασίας από πρακτικές παραπλάνησης, ο ΕΦΕΤ συμβουλεύει τους καταναλωτές τι να προσέχουν όταν αγοράζουν αβγά.\n1. Τα αβγά πρέπει να είναι Α' κατηγορίας, να έχουν ωοσκοπηθεί και σημανθεί ανάλογα.\n2. Όσον αφορά τα συσκευασμένα αβγά, η συσκευασία πρέπει να φέρει τις εξής πληροφορίες:\n• Κατηγορία ποιότητας (είτε "κατηγορία Α" είτε "Α", σε συνδυασμό ή όχι με τη λέξη "φρέσκο").\n• Τον αριθμό των αβγών ανά συσκευασία.\n• Κωδικός με τη μορφή ΑΑ / ΒΒ / ΚΚ / ΧΧΧ :\nΑΑ: μέθοδος εκτροφής (0: βιολογικά, 1: ελευθέρας βοσκής, 2: αχυρώνα ή δαπέδου με στρωμνή, 3: κλωβοστοιχίας).\nΒΒ: χώρα προέλευσης.\nΚΚ: κωδικός αριθμός που αντιστοιχεί στην κάθε Περιφερειακή Ενότητα.\nΧΧΧ: αριθμός ταυτοποίησης μονάδας ωοπαραγωγών ορνίθων.\n3. Τα αβγά που φέρουν την ένδειξη "extra" ή "extra φρέσκα" μπορούν να πωλούνται μόνο μέχρι την έβδομη μέρα από τη συσκευασία τους ή την ένατη μέρα από την ωοτοκία.\n4. Όσον αφορά τα αβγά που πωλούνται χύμα, είναι απαραίτητες οι παρακάτω ενδείξεις:\n5. Όσον αφορά τα αβγά που πωλούνται χύμα στις λαϊκές αγορές, δίνεται η δυνατότητα σε παραγωγούς με μικρό αριθμό ωοπαραγωγών ορνίθων να πωλούν τα αβγά χωρίς υποχρέωση σήμανσης.\n6. Δεν επιτρέπεται η πώληση αβγών με ραγισμένο, σπασμένο ή λερωμένο κέλυφος.\n7. Τα αβγά πρέπει να παραμένουν καθαρά, στεγνά και να προστατεύονται από την απευθείας έκθεσή τους στον ήλιο.\n8. Τα αβγά είναι προτιμότερο να φυλάσσονται εκτός ψυγείου, σε σκιερό και δροσερό χώρο. Σε περίπτωση που φυλάσσονται σε θερμοκρασία ψύξης, πρέπει να διατηρείται η αλυσίδα ψύξης μέχρι την κατανάλωσή τους.\n9. Για λόγους ασφάλειας, τα αβγά πρέπει να αποθηκεύονται με τέτοιο τρόπο ώστε να μην έρχονται σε επαφή με άλλα εκτεθειμένα τρόφιμα για την αποφυγή επιμολύνσεων (κυρίως αποτροπή επιμόλυνσης με σαλμονέλα).\n10. Το πλύσιμο των χεριών είναι απαραίτητο πριν και μετά τη χρήση αβγών.\nΑναστέλλει την υποχρέωση πληρωμής προστίμων ο ΕΦΕΤ\nΚορωνοϊός: Συμβουλές ΕΦΕΤ για αποφυγή μετάδοσης\nΕΦΕΤ: Αναβολή εκπαιδευτικών προγραμμάτων και εξετάσεων χειριστών τροφίμων\nΤσουχτερά πρόστιμα σε 28 σε επιχειρήσεις τροφίμων\nΕΦΕΤ: Εντείνει τους ελέγχους ενόψει Σαρακοστής


Η ΔΕΥΤΕΡΗ ΠΡΟΤΑΣΗ ΓΙΑ ΤΟ ΓΙΟΥΡΟΠΑ ΛΙΓΚ | Ματσωμένος Γάτος - Όλα για το Στοίχημα\nΗ ΔΕΥΤΕΡΗ ΠΡΟΤΑΣΗ ΓΙΑ ΤΟ ΓΙΟΥΡΟΠΑ ΛΙΓΚ\nΤέσσερα φαβορί επέλεξα από το Γιουρόπα Λιγκ. Ξεχώρισα 4 “άσους” με μικρές αποδόσεις. Καλύτερα πλήρωνε η Λέφσκι κόντρα στο Σαράγεβο, αλλά έπεσε η απόδοσή της από το 1,45 στο 1,30. Παραμένει στο 1,45 ο “άσος” της Σιρόκι Μπρίγιεγκ, ενώ χαμηλά είναι αυτοί, των δύο ομάδων από το Ισραήλ, της Μπνέι Γιεχούντα (1,30) και της Μακάμπι Νετάνια (1,25). Η δεύτερη πρόταση είναι η εξής:\n156. ΜΠΝΕΪ ΓΙΕΧΟΥΝΤΑ-ΣΙΡΑΚ 1 1,30\n154. ΛΕΦΣΚΙ-ΣΑΡΑΓΕΒΟ 1 1,30\n165. ΜΑΚΑΜΠΙ ΝΕΤΑΝΙΑ-ΚΟΥΟΠΙΟ 1 1,25\n173. ΣΙΡΟΚΙ ΜΠΡΙΓΙΕΓΚ-ΣΕΝΤ ΠΑΤΡΙΚΣ 1 1,45


Ακομμάτιστοι Έλληνες Πολίτες: Γράμμα στον Αϊ Βασίλη\nAγαπητέ Αϊ Βασίλη\nΕγώ , ξέρεις , ήμουν πάντα πονηρός . Ψήφιζα αυτόν που έταζε τα πιο πολλά . Δευτεροκλασάτα πράγματα δεν τα γουστάρω . Τώρα , πώς το έφερνε πάντα ο διάολος δεν ξέρω και αυτοί που τάζαν τα πιο πολλά βγαίναν απατεώνες . Μυστήριο !\nΤώρα όμως Άγιε , δεν κάνω λάθος ! Αυτό το νεαρό παιδί απο τα βόρεια προάστεια είναι ΣΙΓΟΥΡΑ αγνός αγωνιστής . Αυτός μπορεί να βάλει ( σίγουρα ) το στήθος του μπρός απο μια σφαίρα για να υπερασπίσει τα δίκαια του λαού . Κάποιοι ( φασίστες θα είναι ! ) λένε οτι δεν δούλεψε ούτε ένα μεροκάματο στην ζωή του . Ότι έχει γυναίκα και παιδί . Δεν είναι δυνατόν ( λένε οι φασίστες ) να θυσιάσει την ζωή του για να σώσει αυτόν που κάθεται στον καναπέ .\nΑυτά Άγιε είναι μα@@@ίες ( μετα συγχωρήσεως ) . Τον τίμιο άνθρωπο εγώ τον καταλαβαίνω απο χιλιόμετρα μακρυά . Ιδίως μετά το δεύτερο εγκεφαλικό που έπαθα , απέκτησα μια πνευματική διαύγεια... Άλλο πράμα ! Δεν χρειάζεται να μιλήσει ο άλλος . Με το που τον βλέπω τον έχω ψυχαναλύσει .\nΚάποιοι νεαροί στην γειτονιά ( μάλλον φασίστες και αυτοί ) μου λένε "Χούφταλο ! Εσύ φταίς για όλα ! Δεν σκεφτόσουν ποιόν ψήφιζες τόσα χρόνια ! ΕΣΥ πρέπει να θυσιαστείς τώρα για να τους ανατρέψουμε" .\nΆγιε Βασίλη , ας είμαστε σοβαροί . Δεν είναι δυνατόν ΕΓΩ να θυσιαστώ ! Κάποιος ΑΛΛΟΣ πρέπει να θυσιαστεί για μένα ! Πχ αυτός ο νεαρούλης απο τα βόρεια προάστεια είναι ό,τι πρέπει . Η δική μου η ζωή είναι πολύτιμη . Ξέρεις ποιός είμαι 'γώ ; Ο Κυρ-Κώτσιος με τ' όνομα . Όλο το Βραχάτι έχει να λέει για μένα . Τί ικανότητες στο τάβλι ... τί καλαμπουρτζής .....\nΠαρά τα δύο εγκεφαλικά και τα τρία ανευρύσματα , είμαι ταύρος . Μόνο 800 φάρμακα παίρνω . Οι άλλοι 80ρηδες παίρνουν ΤΟΥΛΑΧΙΣΤΟΝ 805 !\nΗ κυρά- Πολυξένη απο απέναντι έχει να λέει "ΦΤΟΥ ΣΟΥ μην σε ματιάσω κυρ-Κώτσιο. Βράχος"\nΚαι η 20άρα απο το ισόγειο προχθές μου είπε με νόημα "Στις ομορφιές σας σήμερα κυρ-Κώτσιο !" .\nΔεν έχω ΕΓΩ δικαίωμα να ελπίζω ; Ο Παπανδρέου παντρεύτηκε νεαρή αεροσυνοδό . Ο Πάγκαλος νεαρή δημοσιογράφο . Ο Τσοχατζόπουλος νεαρή ...κάτι . Γιατί όχι ΕΓΩ ;\nΕγώ Άγιε , είμαι το κέντρο του Σύμπαντος . Όλα για τον άνθρωπο έγιναν . Για να απολαμβάνει . Έτσι δεν μας λέγαν οι παπάδες σου μια ζωή ; Λοιπόν , τί μπαρμπούτσαλα μου τσαμπουνάνε αυτοί οι φασίστες και οι αρχαιοελληνιστές ;\nΕΧΩ ΔΙΚΑΙΩΜΑΤΑ Άγιε ! Το καταλαβαίνεις ; Η ζωή μου είναι ιερή . ΘΕΛΩ ΝΑ ΖΗΣΩ . Και ΕΑΝ ( λέω ΕΑΝ ) ο Θεός θελήσει να με πάρει κοντά του , κάποτε , να γίνει αυτό όταν θα έχω βαρεθεί την ζωή μου . Όχι πιο πρίν .\nΓι' αυτό Άγιε , θέλω φέτος να σου ζητήσω : Κάνε αυτόν τον νεαρό απο τα βόρεια προάστεια να παραμείνει τίμιος ΟΠΩΣ ΑΚΡΙΒΩΣ ΕΙΝΑΙ ΣΗΜΕΡΑ ! Μην με προδώσει και αυτός . Να ορμήσει ανάμεσα απο τις σφαίρες , να ανατρέψει τους κακούς τραπεζίτες ( θα τον παρακολουθώ εγώ απο το παράθυρο ) . Και αφού πάρει την εξουσία να με καλέσει και να με ρωτήσει "ΤΙ ΘΕΛΕΙΣ ;" . Και τότε θα ξανάρθουν ( σίγουρα ) οι λαμπρές ημέρες δημοκρατίας που ζήσαμε με τον άλλον : Αυξήσεις , ΚΑΠΗ , εκδρομές , διορισμοί , φαγιά , κρασιά , παντρολογήματα με μικρούλες ... Πράματα και θάματα !\nΛοιπόν Άγιε , να μην σε κουράζω άλλο . Αυτό μόνο θέλω . Τώρα κάτι πήρε το αυτί μου οτι αυτό το VEXACΟM , για την αρθρίτιδα , θα ακριβύνει κατά ένα ευρώ . Αν έχεις κάποια άκρη εκεί στις φαρμακευτικές , κάνε κάτι .\nΜπάρμπα-Κώτσιος απο Βραχάτι ( απέναντι απο το περίπτερο του Μανώλη )\nΑναρτήθηκε από Ακομμάτιστοι Έλληνες Πολίτες στις 12:28 μ.μ.


Κομισιόν: Ο Χρ. Στυλιανίδης ορίζεται ειδικός απεσταλμένος προώθηση ελευθερίας της θρησκείας και των πεποιθήσεων εκτός ΕΕ - Newss.gr\nΑρχική ΔΙΕΘΝΗ Κομισιόν: Ο Χρ. Στυλιανίδης ορίζεται ειδικός απεσταλμένος προώθηση ελευθερίας της θρησκείας και...\nΚομισιόν: Ο Χρ. Στυλιανίδης ορίζεται ειδικός απεσταλμένος προώθηση ελευθερίας της θρησκείας και των πεποιθήσεων εκτός ΕΕ\nΟ ειδικός απεσταλμένος θα υπάγεται στον αντιπρόεδρο της Κομισιόν Μαργαρίτη Σχοινά, ο οποίος είναι υπεύθυνος να ηγείται του διαλόγου της Επιτροπής με εκκλησίες και θρησκευτικές ενώσεις ή κοινότητες, καθώς και με φιλοσοφικές οργανώσεις. Η ελευθερία της θρησκείας ή των πεποιθήσεων δέχεται επίθεση σε πολλά μέρη του κόσμου. Ο σημερινός ορισμός δείχνει τη δέσμευση της Επιτροπής να αντιμετωπίσει αυτήν την πρόκληση και να διασφαλίσει ότι γίνονται σεβαστά τα δικαιώματα όλων των θρησκειών και πεποιθήσεων. Ο ειδικός απεσταλμένος θα ξεκινήσει διάλογο με τις εθνικές αρχές και άλλους ενδιαφερόμενους σε χώρες που υφίστανται διακρίσεις λόγω θρησκείας ή πεποιθήσεων. Θα υποστηρίξει διαπολιτισμικές και διαθρησκευτικές διαδικασίες διαλόγου, συμπεριλαμβανομένης της ενθάρρυνσης του διαλόγου μεταξύ εκπροσώπων διαφορετικών θρησκειών και τη δημιουργία κοινών πρωτοβουλιών. Θα εφαρμόσει μέτρα για να στοχεύσει την απο-ριζοσπαστικοποίηση και την πρόληψη του εξτρεμισμού για λόγους θρησκείας ή πεποιθήσεων σε τρίτες χώρες. Σε συνεργασία με αρχές τρίτων χωρών, θα προωθήσει τη θρησκευτική ποικιλομορφία και την ανοχή στα εκπαιδευτικά προγράμματα και τα προγράμματα σπουδών. Ο ειδικός απεσταλμένος θα συντονίσει τις δραστηριότητές του στενά με τον ειδικό εκπρόσωπο της ΕΕ για τα Ανθρώπινα Δικαιώματα. Ως πρώην επίτροπος Ανθρωπιστικής Βοήθειας και Διαχείρισης Κρίσεων από το 2014 έως το 2019, ο κ. Στυλιανίδης επανειλημμένα έδειξε τη δέσμευσή του για τα ανθρώπινα δικαιώματα και την ελευθερία της θρησκείας ή των πεποιθήσεων επισημαίνει η ανακοίνωση της Επιτροπής και προσθέτει ότι εκτός από τον ρόλο του επιτρόπου, έχει ασκήσει, κατά τη διάρκεια της σταδιοδρομίας του, μια σειρά πολιτικών υπηρεσιών υψηλού επιπέδου που του έχουν προσδώσει σταθερή εμπειρία στην επικοινωνία και την εκπροσώπηση και πλήρη γνώση διεθνών οργανισμών, θρησκευτικών παραγόντων και οργανώσεων της κοινωνίας των πολιτών.\nΠροηγούμενο άρθροΣΥΡΙΖΑ για SMS: «Το μπάχαλο και ο εμπαιγμός των πολιτών από την κυβέρνηση του κ. Μητσοτάκη συνεχίζεται κάθε μέρα»\nΕπόμενο άρθροΤροποποιήσεις και ματαιώσεις δρομολογίων αύριο στον Προαστιακό


covid-19 - Marion Apartments\nΕυχαριστούμε που επιλέξατε (ή σκέφτεστε να επισκεφθείτε) το Marion Apartments.\nΗ ασφάλεια και η υγεία τόσο των επισκεπτών όσο και του προσωπικού μας αποτελούν προτεραιότητα μας. Σκοπός μας είναι να κάνουμε την εμπειρία διαμονής σας όσο το δυνατόν πιο ξέγνοιαστη. Όλα τα πρωτόκολλα υγιεινής και ασφάλειας του Εθνικού Οργανισμού Δημόσιας Υγείας τηρούνται από τo προσωπικό μας και όλοι οι χώροι μας προσαρμόζονται σύμφωνα με τις οδηγίες της Ελληνικής Κυβέρνησης.\nΠαρακαλούμε διαβάσετε με προσοχή τις παρακάτω οδηγίες και τα μέτρα ασφαλείας σχετικά με τον COVID-19, πριν από την άφιξή σας:\nΌλο το προσωπικό μας συμμορφώνεται με τα πρωτόκολλα υγιεινής και ασφαλείας του ΕΟΔΥ (μάσκες, γάντια, αντισηπτικά προϊόντα, αποστάσεις ασφαλείας) και έχει εκπαιδευτεί στις υγειονομικές διαδικασίες και τα πρωτόκολλα ασφαλείας.\nΑπολυμαντικά χεριών βρίσκονται σε όλους τους κοινούς χώρους (και στα δωμάτια επίσης).\nΤo bar μας (στον εξωτερικό μας χώρο της πισίνας) τηρεί όλα τα απαραίτητα μέτρα και πρωτόκολλα υγιεινής, όπως ορίζει η νομοθεσία.\nH εξωτερική μας πισίνα είναι ιδιωτική και διατίθενται για χρήση αποκλειστικά για τους επισκέπτες μας. Η καθημερινή συντήρηση της και η απολύμανση πραγματοποιούνται από εκπαιδευμένο προσωπικό.\nΕφαρμόζουμε σχολαστικό καθαρισμό-απολύμανση με απολυμαντικά προϊόντα και φυσικό αερισμό στα δωμάτια πριν από την άφιξη των επισκεπτών.\nΤα υφάσματα και οι πετσέτες μας πλένονται σε θερμοκρασία άνω των 70 σύμφωνα με τα πρωτόκολλα ασφαλείας.\nΗ αλλαγή των κλινοσκεπασμάτων και πετσετών θα πραγματοποιείται ανά τρεις ημέρες, ή μόνο κατόπιν αιτήματος του πελάτη. Τα κλινοσκεπάσματα του δωματίου σας, τα υφάσματα και οι πετσέτες πλένονται σε υψηλές θερμοκρασίες. Παρόλα αυτά, συμβουλεύουμε τους επισκέπτες μας να μας ενημερώνουν για τις μέρες αλλά και τη συχνότητα καθαρισμού που επιθυμούν για το δωμάτιό τους.\nΣύμφωνα με τους νέους κανονισμούς, η ώρα του check-in αλλάζει στις 15:00 μ.μ. και το check-out στις 11:00 π.μ.\nΚατά τη διάρκεια του ταξιδιού σας αποφύγετε το συνωστισμό σε κλειστούς χώρους και προσπαθήστε να κρατήσετε αποστάσεις.\nΠαρακαλούμε όπως σημειώσατε ότι:\nΕίναι δική σας ευθύνη να αναφέρετε αμέσως στην υποδοχή εάν υποψιάζεστε πως έχετε έρθει σε επαφή με πιθανό κρούσμα ή να αναφέρετε τυχόν συμπτώματα που μπορεί να έχετε, ακόμα κι αν είναι αμελητέα.\nEίμαστε έτοιμοι να σας υποδεχτούμε!\nΑπολαύστε μια ΑΣΦΑΛΗ & ΕΥΧΑΡΙΣΤΗ ΔΙΑΜΟΝΗ!


ColorNames.gr | Χρώματα... Ονόματα...\nSubmitted by admin on Πέμ, 11/24/2016 - 16:25\nΤί είναι το colornames.gr;\nΚαλή ερώτηση... Είναι μία προσπάθεια να καταγραφούν όλα τα χρώματα με τα ελληνικά ονόματά τους...\nΔύσκολο το εγχείρημα. Πρέπει να γνωρίζουμε ότι κάθε άνθρωπος αντιλαμβάνεται τα χρώματα διαφορετικά για να μην μιλήσουμε για το γεγονός ότι ένα σημαντικό ποσοστό του πληθυσμού έχει κάποιον τύπο δυσχρωματωψίας που φυσικά δεν είναι κάτι παθολογικό. Πέρα από αυτό το θέμα της αντίληψης του χρώματος παραμένει υποκειμενικό. Ένα παράδειγμα είναι το μπεζ, όνομα χρώματος που το έχουμε δανειστεί από ξένη γλώσσα, και όταν το λέμε εννοούμε χιλιάδες ίσως διαφορετικές αποχρώσεις.\nΗ ονομασία των χρωμάτων γενικά έχει προκύψει από την ίδια τη φύση και από τα στοιχεία που την αποτελούν. Γι αυτό και θα ακούσουμε κυπαρισσί, θαλασσί και ίσως και ....ποντικί ώς ονόματα χρωμάτων.\nΔεν γνωρίζω αν η αρχαία ελληνική είναι αρκετά πλούσια σε ονόματα χρωμάτων. Δυστυχώς, και όσα γνωρίζω, δεν έχουν επικρατήσει στην καθομιλουμένη. Και αυτό είναι μία άλλη μεγάλη συζήτηση. Τα ονόματα των χρωμάτων που έχουν επικρατήσει, τα περισσότερα προέρχονται απο ξένες γλώσσες. Βέβαια και εκεί τα πράγματα δεν είναι και τόσο προτυποποιημένα (όσο ίσως θα θέλαμε) αλλά τουλάχιστον στον χώρο των υπολογιστών υπάρχουν κάποια πρότυπα.\nΕδώ, στο colornames.gr, με τη βοήθεια τη δική σας, το τονίζω με τη βοήθεια τη δική σας, γίνεται (και θα συνεχιστεί) μία καταγραφή στα ελληνικά των ονομάτων των χρωμάτων έτσι ώστε να αποτελέσει μία "βάση δεδομένων" στο διαδίκτυο και γιατί όχι (φιλοδοξία) μια μέρα να γίνει και εθνικό πρότυπο.\nΌσο κι αν προσπαθήσουμε, δυστυχώς, δεν θα μπορέσουμε ίσως να αναστήσουμε τα αρχαία ελληνικά ονόματα των χρωμάτων, (πολλά χρώματα θα ανεφερθούν με την αγγλική ή άλλη ονομασία τους "ελληνοποιημένα" δηλ. θα γίνει αναγκαστικά "μεταγραφή"). Καλό όμως είναι όποιος έχει γνώση και θέλει να προσφέρει στην εδώ προσπάθεια να σχολιάσει έτσι ώστε αυτή η πληροφορία να υπάρχει στο όνομα του χρώματος και να είναι προσβάσιμη από τον καθένα μας που αναζητά στο διαδίκτυο.\nΚλείνοντας θα επαναλάβω πως με τη δική σας συνεισφορά θα μπορέσει αυτό το έργο να φθάσει σε κάποιο επίπεδο. Τα χρώματα είναι χιλιάδες και μπορείτε να καταλάβετε το μέγεθος της προσπάθειας που απαιτείται.\nΧρώματα στα ελληνικά


WELLNESS - GLOW.GR\nΟ ήλιος έχει κάνει δυναμικά την εμφάνισή του, ενώ η στιγμή που θα αρχίσουμε τις εξορμήσεις στην παραλία δεν αργεί. Γι’ αυτό προστατευτείτε αποτελεσματικά από τις ακτίνες του, με τα προϊόντα Cien Sun, τα οποία διατίθενται στα καταστήματα Lidl από τις 14 έως τις 19 Απριλίου. Στη σειρά περιλαμβάνονται αντηλιακές κρέμες και γαλακτώματα με δείκτη LSF, που προστατεύουν, ενώ παράλληλα ενυδατώνουν την επιδερμίδα, χαρίζοντας τέλειο μαύρισμα. Ιδανικό δώρο για μεγάλους, αλλά και παιδιά.\nHAIR & NAILS 14 Οκτωβρίου 2019


5 αυγά τη μέρα;;! - Forums.gr\n5 αυγά τη μέρα;;!\nγεια σας παιδια, θελω να ρωτησω κατι. επειδη ξεκινησα γυμναστηριο θελω να περνω πολλες πρωτεινες για να μεγαλωσουν πιο πολυ οι μυς. ειναι σωστο να τρως 5 αυγα τη μερα; αν οχι, ποσα;!\nοχιιιιιι.θα παθεις τιποτα.\nπαρε καλυτερα αυτη την πρωτεινη που συστηνουν οι γυμναστες.\nειναι σε σκονη.πριν την προπονηση νομιζω.ή και μετα.ρωτα καλυτερα.\nαλλα οχι 5 αυγα.παραπαει.\nΟ Ιντι Αμιν πρωην δικτατορας της Ουγκαντας ετρωγε 30 ωμα αυγα καθε μερα και δεν επαθε τιποτα. Ετσι τουλαχισστον ελεγαν οι ιστορικοι. Ρ:\nΠροσωπικα δεν θα ετρωγα ουτε 5 ουτε φυσικα 30. Δοκιμασε κατι πιο υγειηνο. Εχουνε χοληστερινη αποτι ξερω.\nΜπορεις να τρωως καθε μερα 1 αυγο βραστο για πρωινο.\nΑπο εκει και περα ειχα ενα βιβλιο που ελεγε τι να παρεις απο φυσικες τροφες καταλληλες για διατροφη και ελεγε μεσα πολλα και ειχε κ συνταγες. Δεν μπορω να το βρω αυτη τη στιγμη, ειχε μεσα μια κρεμα που εφτιαχνες στο multi με μαγια (για ψωμι) μπανανα (για την γευση) αυγα κτλ. Δεν την θυμαμαι τωρα γτ την ειχα κανει πιτσιρικας. Αν το βρω θα σου την γραψω.\nΥ.Γ : αν θελεις μπορεις να κανεις και μια ομελετα απο 2-3 αυγα. ΑΛΛΑ μονο τα ασπραδια. Κανε διαχωρισμο των κροκων απο το ασπραδι. Σε ενα τηγανι τσιγαρισε τριμμενο κρεμμυδι (μπορεις κ φρεσκο) με ελαχιστο λαδι. Το ασπραδι χτυπα το με ενα πιρουνι να φουσκωσει λιγο και βαλε ελαχιστο αλατι κ πιπερι. προσθεσε και το τσιγαρισμενο κρεμμυδι. Στο τηγανι ριξε μισο δαχτυλο νερο και μολις ζεσταθει ριξε το ασπραδι. Θα κανεις δηλ αυγα ποσε.\nLast edited by firefrog; 23-01-2013, 00:21.\nClear Walking Person\nΚαι δέκα να τρως, τίποτα δεν θα πάθεις, αρκεί να βγάζεις τον κρόκο και να τρως ΜΟΝΟ το ασπράδι, αυτό εξάλλου έχει την πρωτείνη...\nΣιγουρα δεν τρως τον κροκο. Λενε οτι με τα ασπραδια δεν παθαινεις τιποτα οσα και να φας. Φυσικα προτιμας να τα τρως "σφιχτα", δηλαδη βρασμενα, εφοσον κυκλοφορει και η σαλμονελα και ποτε δεν ξερεις... Αυτο που σου λεω εγω ειναι: γιατι να το παρακανεις με αυγα; Οτι και να φας σε μεγαλες-χωρις μετρο ποσοτητες θα σου κανει καποιο κακο... Μετρον αριστον! Μπορεις να αναζητησεις και αλλες πηγες πρωτεινης οπως κοτοπουλο, φυτικες πρωτεινες κτλ. Δε χρειαζεται να το παρακανεις με τιποτα απο ολα αυτα. Εξαλλου το καθετι εχει να σου προσφερει κατι αλλο...\nΝα τρως λιγοτερα απο 6 αυγα την εβδομαδα... και καλυτερα τα 2-3 απο αυτα να εχουν τον κροκο, εχει αμινοξεα που ειναι καλο να παρεις... Αν αθλεισαι δεν σε νοιαζουν τα λιπαρα του!\nΑν επιτρεπεται, ποσο χρονων εισαι;;;\nOriginally posted by AnarchistRaiden View Post\nμονο τα ασπραδια και εισαι οκ,πολυ πρωτεινη ..\n16 στα 17 ειμαι, ευχαρηστω ολους για τις συμβουλες. τελικα θα ακολουθησω το παν μετρον αριστον και θα τρωω μαζι με τον κροκο 5 αυγα τη βδομαδα :)\nlol αυτά είναι.\nΟι πρωτεΐνες άγνωστης προέλευσης είναι οκ, οι κρόκοι είναι κακοί (και μάλιστα δεν έχουν και πρωτεΐνη όπως έμαθα απο αυτό το thread).\nΩραίες γνώσεις, μπράβο παιδιά.\nΜεινε στα 5 αυγα και στα 2-3 ο κροκος ;) θα σου κανει καλο και το κοτοπουλο, στηθος συγκεκριμενα... παρε γενικα διαφορες μορφες πρωτεινης.. αναζητησε πολλες τροφες.\n(Εντελως φιλικα και χωρις παρεξηγηση ε! μετρον αριστον! το "παν" ειναι λαθος! ετσι γιατι τα μαθαμε εμεις και τα λεμε και στους νεοτερους τρομαρα μας)\nΜην βιάζεστε και κάνετε απλά ότι ακούτε να "κυκλοφορεί στην πιάτσα"!\n1.Εννοείται πως πρέπει να γίνεται διαχωρισμός κρόκου-ασπραδιού αλλά και να υπάρχει προσοχή στο βράσιμο....!\n2.ΔΕΝ υπάρχει λόγος να τρώμε π.χ. 10 αυγά για να καλύψουμε την σωστή καθημερινή ποσότητα πρωτεΐνης ανάλογα με το αποτέλεσμα και γενικά τον στόχο μας!Βάζουμε ΠΟΙΚΙΛΙΑ τροφών με τις ανάλογες ποσότητες πρωτεΐνης σε όλα τα γεύματα της ημέρας!\n3.Οι σκόνες πρωτεΐνης ΔΕΝ είναι απαραίτητες!Πολύ άνετα μπορούμε να πάρουμε μέσα σε μια ημέρα με σωστή διατροφή την απαραίτητη ποσότητα!Το "παραπάνω" το αποβάλλει ο οργανισμός μας και δεν κερδίζουμε κάτι παραπάνω!Με λίγα λόγια ξεκινάμε από την διατροφή και ΑΝ αυτή ΔΕΝ είναι καλή ή δεν επαρκεί για διάφορους λόγους τότε παιρνάμε στο "επόμενο βήμα" (συμπλήρωμα)!\n4.Προσέχετε πολύ με τα συμπληρώματα και μην παίρνετε ότι σας δίνουν!Το ξαναλέω.....ΔΕΝ είναι απαραίτητα στον βαθμό που κάποιοι θέλουν να τα προωθήσουν!Γνώμη μου....αν θέλετε να πάρετε κάποιο συμπλήρωμα πρωτεΐνης,προσέξτε την μάρκα να είναι γνωστή,χωρίς πολλές φανφάρες και αρχικά παίρνετε την εκάστοτε "δόση" μέχρι 30'-45' μετά την άσκηση για βοήθεια του οργανισμού στην αποκατάσταση!\nΥ.Γ.:Έχετε στον νου σας και το προσωπικό ιατρικό ιστορικό πριν πάρετε το ΟΤΙΔΗΠΟΤΕ!\n+1 στον runner3. Αυτο ειναι το σημαντικοτερο,γιατι απο εκει που δεν το περιμενεις μπορει να σου ερθει το κακο...\nΤρως όσα ασπράδια θέλεις, 1-2 κρόκους το πολύ. Πολύ καλή πηγή πρωτεϊνών είναι και ο τόνος, Κάποτε όταν πήγαινα γυμναστήριο το πρωϊνό μου ήταν: 1 μεγάλη βραστή πατάτα, 1 κονσέρβα τόνο, λίγη μαγιονέζα (να πάρει λιγάκι γεύση), γινόταν ένας ωραίος πουρές.


Previous Article Ένα τρίποντο για τα παιδιά\nNext Article Ευχές από την Ενωση Αστυνομικών Υπαλλήλων Καρδίτσας\nΕυχές της Ασημίνας Σκόνδρα\nΣτην Παναγία προσεύχεται αύριο απ΄άκρη σ΄άκρη η Ελλάδα, που είναι σπαρμένη με εκκλησίες, μοναστήρια και εξωκλήσια Της Μεγαλόχαρης.\nΧιλιάδες πιστοί δοξάζουν την Κοίμησή Της, συμμετέχουν σε λατρευτικές εκδηλώσεις, αναβιώνουν ήθη και έθιμα και συρρέουν στα προσκυνήματα, προκειμένου να εναποθέσουν τα προβλήματα τους και να ζητήσουν από τη Χάρη Της να βοηθήσει για την επίλυσή τους.\nΨάχνει ο λαός μας ελπίδα και στρέφει τα μάτια της ψυχής του στην Παναγιά μας, γιατί στους χαλεπούς καιρούς που ζούμε, η θλίψη , η απογοήτευση, και η αγωνία έχει καλύψει τα πάντα. Η δυστυχία φτάνει μέχρι και την πιο απόμερη γωνιά της κοινωνίας μας, με τα μόνα που ανθούν να είναι η διαφθορά, η παρακμή και η φτώχεια,\nΧρειαζόμαστε τη συχώρεσή Της, γιατί παραδώσαμε τη πατρίδα μας, που η Θεοτόκος πάντα την προστάτευε, σε άτομα που Την αγνοούν, που στέκονται με ασέβεια και απάθεια, μπροστά στην βεβήλωση των ιερών και οσίων μας.\nΤώρα που προδομένοι και εγκαταλειμμένοι, είμαστε αβέβαιοι για τη ζωή μας και το αύριο των παιδιών μας , ζητάμε τη βοήθειά Της.\nΩς Ακοίμητη Πρέσβειρα την ανθρώπων, που έχει άρρηκτα συνδεθεί με τους εθνικούς αγώνες του Ελληνισμού, να βάλει το χέρι Της και να σταματήσει την ανεξέλεγκτη ηθική, εθνική, κοινωνική και οικονομική πτώση μας.\nΑς ενώσουμε την προσευχή μας και ας ζητήσουμε, να μην εγκαταλείψει την Ελλάδα και τους Έλληνες.\nΓιατί στο θησαυροφυλάκιο της καρδιά του, ο Ελληνικός λαός διατηρεί την πίστη του και τις αξίες του, όσο και αν κάποιοι το παραβλέπουν.\nΑς κάνει το θαύμα της.\nΝα μας δώσει υγεία, δύναμη και αισιοδοξία, να αντικαταστήσει τη λύπη με τη χαρά και στη λιγοψυχία μας να φτερώσει ελπίδες,\nΩς Οδηγήτρα να οδηγεί την κρίση μας και τις αποφάσεις μας και να σκεπάσει με στοργή και αγάπη τους νέους μας, να αγκαλιάζει τα ελληνόπουλα σε κάθε τους βήμα.\nΝα πάρει στο πλευρό της τις ψυχές, που έφυγαν άδικα και με μαρτυρικό θάνατο στη φονική πυρκαγιά, να δώσει κουράγιο στους δικούς τους ανθρώπους και δύναμη σε όλους τους πληγέντες.\nΟι Ελληνίδες και οι Έλληνες, στην πλειονότητα, Την αγαπάμε, Την τιμούμε, Την σεβόμαστε και Την εμπιστευόμαστε.\nΤώρα είναι μια στιγμή στην ιστορία μας, που Την έχουμε μεγαλύτερη ανάγκη και ως «Υπέρμαχος Στρατηγός μας», για μια ακόμη φορά, ας ηγηθεί της πορείας της Ελλάδας.\nΚαλωσορίζω τους συμπατριώτες και επισκέπτες, που αυτές τις μέρες βρίσκονται στο Νομό μας.\nΘερμές ευχές σε όσες και όσους γιορτάζουν.\nΕύχομαι ΧΡΟΝΙΑ ΠΟΛΛΑ σε όλους


Κοινωνικό μέρισμα - ΝΔ: Θα ψηφίσουμε τη διανομή του έκτακτου επιδόματος - Newsbomb - Ειδησεις - News\nΚΟΜΜΑΤΑ 14 Νοε 2017 12:46\nΚοινωνικό μέρισμα - ΝΔ: Θα ψηφίσουμε τη διανομή του έκτακτου επιδόματος\nΚοινωνικό μέρισμα - Την απόφασή της να ψηφίσει τη διανομή του έκτακτου επιδόματος γνωστοποίησε η Νέα Δημοκρατία νωρίς το μεσημέρι της Τρίτης (14/11/2017).\n«Η Νέα Δημοκρατία θα ψηφίσει τη διανομή του έκτακτου επιδόματος», αναφέρει σε ανακοίνωσή της η Πειραιώς εξαπολύοντας ταυτόχρονα σφοδρή επίθεση κατά της κυβέρνησης, καθώς όπως τονίζει αποτελεί μια ελάχιστη ανακούφιση στους πολίτες τους οποίους έχει οδηγήσει σε αδιέξοδο.\nΤο κόμμα της αξιωματικής αντιπολίτευσης κατηγόρησε την κυβέρνηση ότι παίρνει πολλά από τη μία τσέπη και επιστρέφει ελάχιστα στην άλλη. «Ακόμη και τα 720 εκατ. ευρώ που θα δοθούν για επιδόματα είναι το αποτέλεσμα της ανελέητης φοροεπιδρομής που έχει διαλύσει τη μεσαία τάξη και οδηγήσει στη φτώχεια εκατομμύρια Έλληνες. Η φτώχεια, όμως, δεν πολεμάται μόνο με περιστασιακά επιδόματα, αλλά με δουλειές που θα έρθουν με μείωση της φορολογίας και νέες επενδύσεις. Αυτήν την πολιτική θα ακολουθήσει πολύ σύντομα η Νέα Δημοκρατία».\nΣύμφωνα με τη Νέα Δημοκρατία, «ο πρωθυπουργός των φόρων πιεσμένος από τις αποκαλύψεις του σκανδάλου Καμμένου, ανακοίνωσε χθες ότι θα επιστρέψει στους πολίτες ένα ελάχιστο μέρος από τα δισεκατομμύρια που τους έχει υφαρπάξει και το 2017. Ο κ. Τσίπρας παίρνει πολλά από τη μία τσέπη και επιστρέφει ελάχιστα στην άλλη. Και για μια ακόμη μια φορά λέει ψέματα στους Έλληνες».\nΠαράλληλα, εξαπολύοντας πυρά κατά του πρωθυπουργού το κόμμα της αξιωματικής αντιπολίτευσης, τον κατηγορεί πως «ισχυρίζεται ότι μοιράζει 1,4 δισ. ευρώ στους πολίτες, ενώ στην πραγματικότητα τα μισά από αυτά είναι η υποχρεωτική εφαρμογή της δικαστικής απόφασης επιστροφής των εισφορών στους συνταξιούχους και η έκτακτη επιδότηση της Δ.Ε.Η. που αποτελεί ομολογία της ανικανότητάς του να την εξυγιάνει. Ακόμη και τα 720 εκατ. ευρώ που θα δοθούν για επιδόματα, όλοι οι Έλληνες πια γνωρίζουν ότι προέρχονται από την ανελέητη φοροεπιδρομή που έχει διαλύσει τη μεσαία τάξη και οδηγήσει σε ακόμη μεγαλύτερη φτώχεια εκατομμύρια Έλληνες. Και όλα αυτά τη στιγμή που η Κυβέρνηση αυξάνει τις ανεξόφλητες υποχρεώσεις του Κράτους και σκόπιμα έχει παγώσει την καταβολή νέων συντάξεων».\n«Η φτώχεια, όμως, που έχει προκαλέσει στην χώρα ο κ. Τσίπρας δεν πολεμάται με περιστασιακά ψηφοθηρικά επιδόματα. Οι Έλληνες θέλουν δουλειές. Και αυτές θα έρθουν με μείωση της φορολογίας, νέες επενδύσεις και ανάπτυξη. Αυτή είναι η πάγια πρόταση της Νέας Δημοκρατίας και αυτήν την πολιτική θα εφαρμόσει πολύ σύντομα», καταλήγει η ανακοίνωση.\nΔΕΙΤΕ ΕΔΩ ΟΛΑ ΟΣΑ ΘΕΛΕΤΕ ΝΑ ΓΝΩΡΙΖΕΤΕ ΓΙΑ ΤΟ ΚΟΙΝΩΝΙΚΟ ΜΕΡΙΣΜΑ\nΚοινωνικό μέρισμα 2017: Δείτε ΕΔΩ πόσα χρήματα θα πάρετε και πώς θα κάνετε αίτηση\nΚοινωνικό μέρισμα: Αυτά είναι τα ποσά που θα πάρουν πίσω οι συνταξιούχοι - Δείτε αναλυτικά\nΚοινωνικό μέρισμα - Τζανακόπουλος: Πολιτική κίνηση αναδιανομής


ΟΔΗΓΩΝΤΑΣ ΜΕ ΒΡΟΧΗ - Hayabusa Club Thessaloniki Hellas\nAzure Κέντρο καταδύσεων\nΟμάδα Διάσωσης ΕΠ.ΟΜ.Ε.Α\nΟδηγώντας με Βροχή\nΠΟΤΕ δεν τρέχουμε σε βρεγμένο όσο στο στεγνό και Βάζουμε μια ταχύτητα κάτω (ΚΑΙ ΟΧΙ ΠΑΝΩ ΠΟΥ ΝΟΜΙΖΟΥΝ ΠΟΛΛΟΙ) απ’οτι σε στεγνό στο κιβώτιο ταχυτήτων. Το κιβώτιο γίνεται πιο σφιχτό και κόβει τη μηχανή και γίνετε πιο σταθερή στη οδήγηση.\nΠΡΟΣΟΧΗ ΣΤΙΣ ΛΕΥΚΕΣ ΔΙΑΓΡΑΜΜΙΣΕΙΣ\nΔΕΝ πατάμε πάνω στις λευκές διαγραμμίσεις του δρόμου γιατί γλιστράνε!\nΕΛΕΓΞΕ ΤΗΝ ΠΙΕΣΗ ΤΩΝ ΕΛΑΣΤΙΚΩΝ\nΤα ελαστικά με την σωστή πίεση λειτουργούν καλύτερα και διώχνουν τα νερά. Εάν θέλουμε να ζεσταθούν πιο γρήγορα και να έχουμε πιο καλή πρόσφυση αφαιρούμε 2-4 psi.Η ποσότητα αυτή δεν επηρεάζουν την αποβολή νερού.\nΑΝ ΠΑΕΙ ΝΑ ΣΟΥ ΦΥΓΕΙ!\nΑν καταλάβουμε ότι μας φεύγει η μηχανή ότι γλιστράει δηλαδή στην άσφαλτο, δεν πρέπει πανικοβαλλόμαστε.\nΤα πράγματα είναι Απλά ΔΕΝ θέλει ΑΠΟΤΟΜΑ και ΝΕΥΡΙΚΟ χειρισμό.\nΟι κινήσεις πρέπει να είναι σταθερές και απαλές. Φρενάρουμε προοδευτικά. Πατάμε το φρένο, αλλά δεν το κολλάμε γιατί τότε είναι σίγουρο ότι θα πέσουμε. Απαλά στην αρχή και αυξάνουμε την πίεση. Δεν κρατάμε σφιχτά. Προτιμότερο να σφίγγουμε το ντεπόζιτο με τα πόδια.\nΑΠΟΣΤΑΣΗ ΑΠΟ ΤΟ ΠΡΟΠΟΡΕΥΜΕΝΟ ΟΧΗΜΑ.\nΤην διπλάσια ΤΟΥΛΑΧΙΣΤΟΝ από το στεγνό.\nΣτο αριστερό ίχνος που αφήνει το προπορευμένο όχημα.\nα. ΣΤΙΣ ΚΑΤΗΦΟΡΕΣ ΑΚΟΜΑ ΜΙΑ ΤΑΧΥΤΗΤΑ ΚΑΤΩ.\nβ. ΣΤΙΣ ΣΤΡΟΦΕΣ Η ΜΟΤΟ ΣΕ ΟΣΟ ΠΙΟ ΟΡΘΙΑ ΘΕΣΗ ΓΙΝΕΤΑΙ Η ΚΛΙΣΗ ΝΑ ΓΙΝΕΤΕ ΜΕ ΤΟ ΣΩΜΑ.\nγ. Η ΧΡΗΣΗ ΣΥΜΠΛΕΚΤΗ ΑΡΓΑ ΚΑΙ ΠΡΟΟΔΕΥΤΙΚΑ ΚΑΙ ΣΤΟ ΠΑΤΗΜΑ ΚΑΙ ΣΤΟ ΑΦΗΜΑ.\nδ. ΚΑΘΕ ΤΟΣΟ ΑΠΑΛΟ ΑΓΓΙΓΜΑ ΤΩΝ ΦΡΕΝΩΝ ΝΑ ΚΑΘΑΡΙΖΟΥΝ ΑΠΟ ΤΟ ΦΙΛΜ ΝΕΡΟΥ.\nNext PostΠΡΟΔΙΑΓΡΑΦΕΣ ΚΡΑΝΟΥΣ


Ο ΕΝ ΟΜΙΛΩ ΟΜΙΛΩΝ – Το φλανεταριατο\nτο βλέμμα έχει κοντά ποδάρια\nΤους είδα. Τους είδα πάλι να καταφτάνουν.\nΤους είχα δει και μια άλλη μέρα που είχα βγει με σκοπό να φτάσω στο τροφείο. Μάλλον, λίγο πιο πριν τους είχα δει με την πανοραμική όραση της άκρης του ματιού καθώς το κέντρο του εσέρνετο αμέριμνο από το λουρί της περιπλάνησής του. Ήταν σαν να μου έλεγε η ασυγκέντρωτη αυτή όραση πως έχω θρονιαστεί ήδη στο Χορειοχώρον, έχω παραγγείλει και τους έχω δει από την τζαμαρία να προσέρχονται αργοί από πολλές μεριές σταματώντας στο κέντρο της πλατείας και σαν σε ραντεβού, χωρίς όμως να πέσουν ο ένας πάνω στον άλλο, έφτιαξαν κύκλο συζήτησης και σαν ύστερα από συνεννόηση άρχισαν να μιλούν.\nΉξερα λοιπόν πού θα πήγαινα να μιλήσω, να πω αυτά που είχα να πω, μεταξύ άλλων. Θα έκανα συζήτηση. Κι άρχισα να βιάζομαι να τους φτάσω όλους. Με βιά εγώ με βιά κι αυτοί. Και τους έφτανα. Κεντρομόλοι, καμπυλωνόμασταν όλοι σε ένα υποθετικό κέντρο. Μόνο που η δική μου τροχιά φαίνεται έχανε μοίρες και βήματα μοιραία, σαν πιο ζικ ζακ με πήγαινε παρά σαν καμπύλωμα στον χώρο. Έμπλεκε το βλέμμα μες στα πόδια μου κι έφτανα απόμακρος. Πλάνη και περιπλάνηση ἔσονται οἱ δύο εἰς βάρκα μίαν.\nΤους έφτασα κι είπα ν’ αρχίσω κι εγώ να μιλάω, βιαζόμουν να πω και μες τη βιασύνη μου ξεχνούσα όλο τι είχα που να έπρεπε να το πω …\nΚαι ξεχάστηκα εκεί, στη στάση του να θες να πεις. Αυτό το ξιπασμένο “θέλω να πω” έχει μια φούρια που σχεδόν πάντα σε ξεχνάει στην ουρά και περιμένεις να φωνάξει τον αριθμό σου και ακούς αυτά που ήθελες να πεις να λένε άλλα και δώστου να αυξάνει η ουρά και δώστου να ξεχνιούνται όλα. Η πιο μεγάλη συμφορά του ανθρωπίνου είδους, του πιο ανθρωπινότερου. Κι αυτό ασταμάτητα.\nΚαι είχα τόσα να τους πω αλλά από το στόμα μου δεν έλαβε καταφαγείν ουδείς.\nΘα επέστρεφα. Ξανά. Την άλλη μέρα.\nΚι αν μου έλεγαν … θα τους έλεγα … και θα λέω έτσι και αυτά και άλλα κατά το πού θα πάει η συζήτηση.\nΜα αυτοί -την άλλη μέρα- βιάστηκαν να φύγουν και μάλλον εγώ βιάστηκα να έρθω. Θα μπορούσα πιο αργά επειγόμενος να έφτανα αύριο πάλι εδώ και να τους έβρισκα από την αρχή. Μου φαίνεται δύσκολο να πετύχεις με ακρίβεια αυτή την χρονορρύθμιση γιατί ακόμη και με καθυστέρηση ή πλοήγηση ενός δευτερολέπτου, θα υπήρχε αντίλαλος.\n– Α ρε ψεύτικοι! Ψέματα όλα!…φώναξα μια στιγμή και τσίμπησα έναν διπλανό να δω αν είναι από χαρτόνι ή πραγματικός πλησίον.\nΎστερα έβρεξε μέχρι το πρωί. Όταν θα έρχονταν πάλι θα με εύρισκαν εκεί καρτερικό, ολονύχτιο, μούσκεμα μέχρι το κόκαλο και θα είχαν έτσι μια επιπλέον έκπληξη που θα ήμουν ανάμεσά τους τόσο μοναδικός, τόσο ανθρώπινος!\nPosted on May 3, 2018 June 29, 2018 by φλανεταριάτο\tThis entry was posted in μίμος κυρίων and tagged Aλληθωρίες της Ανάγνωσης, το βλέμμα, Νίκος Κεσσανλής, η ομιλία, le parlêtre, Silhouettes 1965. Bookmark the permalink.\n← ΣΚΥΡΙΑΝΟ ΡΙΖΩΜΑ\nΥΠΟΘΕΣΗ ΚΑΛΗ. ΠΕΡΙΔΙΑΒΑΣΗ ΣΤΗΝ ΙΣΤΟΡΙΑ ΜΙΑΣ ΕΞΑΦΑΝΙΣΗΣ →\n2 thoughts on “Ο ΕΝ ΟΜΙΛΩ ΟΜΙΛΩΝ”\npολύ καλό το εν ομιλών ομιλών\nΤο Φλανεταριάτο σας ευχαριστεί θερμώς. (είναι “Ο εν ομίλω ομιλών”)


Παπαθανάσης: Σχέδιο για άνοιγμα της εστίασης και της αγοράς από την 1η Δεκεμβρίου - Sputnik Ελλάδα\n07:32 05 ΔΕΚΕΜΒΡΙΟY 2020\nΠαπαθανάσης: Σχέδιο για άνοιγμα της εστίασης και της αγοράς από την 1η Δεκεμβρίου\n09:58 16.11.2020 (ΕΝΗΜΕΡΩΘΗΚΕ 12:02 16.11.2020) Λήψη σύντομου url\nΥπάρχει σχέδιο για σταδιακό άνοιγμα της αγοράς από την 1η Δεκεμβρίου, ενημέρωσε ο αναπληρωτής υπουργός Ανάπτυξης, Νίκος Παπαθανάσης.\nΟ αναπληρωτής υπουργός Ανάπτυξης, Νίκος Παπαθανάσης, ενημέρωσε για το κυβερνητικό σχέδιο να αρχίσει από την 1η Δεκεμβρίου το άνοιγμα της αγοράς.\nΣε συνέντευξή του στον ΣΚΑΪ, ο κ. Παπαθανάσης επεσήμανε πως αρχικά θα ανοίξει το λιανεμπόριο και η εστίαση.\nΗ κατάσταση, όπως είπε, άρχισε να σταθεροποιείται και θα υπάρξει μία σοβαρή μείωση της διασποράς του κορονοϊού, σε κάθε περίπτωση, όμως, η κυβέρνηση έχει και εναλλακτικά σχέδια.\nΔεν μπαίνει στη ζυγαριά η δημόσια υγεία, τόνισε ακόμη.\n«Θα ακολουθήσουμε το παράδειγμα της άνοιξης»\nΚανείς δεν είπε ότι θα ανοίξουμε την αγορά χωρίς αυστηρά μέτρα ή πριν την 1η Δεκεμβρίου, ξεκαθάρισε, σημειώνοντας:\nΌπως σημείωσε, το σχέδιο για το άνοιγμα βασίζεται στην εμπειρία της άνοιξης όταν έγινε επανεκκίνηση αρχικά με το άνοιγμα των μικρών καταστημάτων, μια εβδομάδα μετά το λιανεμπόριο, δύο εβδομάδες αργότερα ξεκίνησε η εστίαση και στις τρεις εβδομάδες, άνοιξαν οι εσωτερικοί χώροι.\nΤόνισε, ωστόσο, πως στην παρούσα φάση μπορεί να υπάρξει σύμπτυξη της επανεκκίνησης με αυστηρά μέτρα και διαβεβαίωσε ότι δεν πρόκειται να ξεχυθεί ο κόσμος στους δρόμους.\nΘα διατηρηθεί το SMS;\nΕρωτώμενος εάν θα περάσουμε σε μία περίοδο με ανοιχτά καταστήματα αλλά και διατήρηση του SMS για τις μετακινήσεις, είπε ότι αυτό είναι κάτι που θα φανεί την τελευταία εβδομάδα.\nΟλοκληρώνοντας επεσήμανε ότι μπορεί να τεθούν σε ισχύ μέτρα σχετικά με την πυκνότητα των ατόμων που μπορούν να βρίσκονται εντός των καταστημάτων, της εστίασης ή των εμπορικών κέντρων.\nΟι παράγοντες που θα κρίνουν το lockdown\nO υπουργός Υγείας Βασίλης Κικίλιας είχε -προ ημερών- μιλήσει για τους παράγοντες που θα κρίνουν το εάν θα αρθεί το lockdown την 30ή Νοεμβρίου ή θα χρειαστεί παράτασή του.\n«Η άρση των μέτρων θα γίνει σταδιακά, προσεκτικά και με την τήρηση των μέτρων αυτοπροστασίας» είπε.\nΌσον αφορά στο πότε θα αρχίσει αυτή η σταδιακή άρση του lockdown είπε: «Αν μέχρι τις 30 Νοεμβρίου τα κρούσματα έχουν κατέβει κάτω από τα 500, τότε σταδιακά μπορούμε να ανοίξουμε εκείνη την ημερομηνία. Πάντα με μέτρα αυτοπροστασίας».\nlockdown, κορονοϊός, αγορά, εστίαση, Υπουργείο Ανάπτυξης, Νίκος Παπαθανάσης